Stone mape i planeri • promotivne blok mape i planeri • Deto d.o.o.\nPromotivne stone mape u bloku i stoni planeri u spiralnom povezu, sa najkvalitetnijom ofset štampom, su ekonomičan poslovni poklon. Naj efektniji poslovni pokloni imaju dve važne karakteristike; Moraju da budu efektni, i da prenesu ili ponesu vaš brend i/ili reklamnu poruku. Istovremeno moraju da imaju i nespornu upotrebnu vrednost. Ovaj poslovni detalj je čest ukras na radnom stolu, a oni koji su ga koristili se teško odvajaju od njega, jer je veoma praktičan. Ako želite da vas klijenti i kupci sledeće godine pitaju: „A gde je moja mapa?“ – ovo je proizvod za vas.\nStandardne (radne) stone mape]\n50 listova B3 (~33×49 cm) na kvalitetnoj ofsetnoj 100 gr/m2 hartiji, na podlozi od lepenke. U cenu je uracunata izrada idejnog resenja (dizajn) i stampa u jednoj boji (vidi doplate).\nCENA:  100 mapa - 2,20 €/kom\n250 mapa - 1,80 €/kom\n500 mapa - 1,50 €/kom\nLuksuzna stone mape\n50 listova B3 (~33×49 cm) na kvalitetnoj ofsetnoj 100 gr/m2 hartiji, na podlozi od kasirane lepenke sa dve klapne (plastificirano). Stampa unutrasnjih listova i kasiranih klapni po dogovoru (1-4 i vise boja). Moguce je dogovoriti kompletnu uslugu, dizajn, eventualne fotografije i sl…\nStone mape i slični reklamni proizvodi?\nOvo je samo jedan od više desetina proizvoda iz takozvane „→sezonske ponude“ koja pokriva svu onu reklamnu reprezentaciju koja se najčešće razmenjuje krajem kalendarske godine. Osim raznih vrsta kalendara i drugih sličnih konvencionalnih proizvoda, u našoj ponudi postoje i mnogi originalni reklamni prozvodi koji se savršeno uklapaju u istu ideju. Naravno, ima i stvari koje čuvamo samo „za vaše oči“. Ukoliko želite nešto zaista neviiđeno, samo treba da nas kontaktirate. Na vaš zahtev ćemo vam dostaviti naš predlog i pismenu ponudu. Inače, istoj temi smo posvetili i jedan kompletan mini sajt – www.lepeze.com je skoro potpuno posvećen originalnoj reklamnoj reprezentaciji, pa vas pozivamo da ga obavezno posetite.


25 Feb 2008 - 00:55 Tuning Link\nNemački tjuner Abt Sportsline je za Golf V Variant pripremio novi aero body kit, atraktivnije aluminijumske točkove od 19 inča i pojačanje za njegove 1,9 TDI, 2,0 TDI i 1,4 TSI motore. Za sportskiji izgled ovog Golfa su zaslužni novi prednji i zadnji spojler, ispupčeniji pragovi i dupli završetak izduvnog sistema, dok je unutrašnjost bogatija za novi vrh ručice menjača i aluminijumske pedale. Benzinski 1,4 TSI agregat umesto standardnih 170, sada raspolaže sa 210KS, 1,9 TDI dizelaš ima 25 konja više, dok je snaga 2,0 TDI motora skočila na 190KS. Abt Sportsline paket za Golf V Variant zaokružuju još doterano ogibljenje i pojačane kočnice.\nMini John Cooper Works i Mini John Cooper Works Clubman za 2008.\n24 Feb 2008 - 13:26 Tuning Link\nOvo su nove i potentnije verzije Minijevih modela Cooper S i Clubman Cooper S, najnoviji rad engleske tjuning kompanije John Cooper Works (JCW), inače u vlasništvu bavarskog BMW-a. Bez obzira na doteranu spoljašnjost, ono najbitnije kod ovih automobila se u stvari krije pod poklopcem motora. Radi se o pojačanom 1,6 litarskom četvorocilindričnom turbo benzincu (u paru sa šestostepenom transmisijom), koji umesto fabričkih 129kW/175KS i 240Nm obrtnog momenta, sa JCW tuning paketom sada razvija 155kW/211KS pri 6000 o/min. i 260Nm, dostupnom u rasponu od 1850 do 5700 o/min. (sa overboostom kratkotrajno raste na 280Nm). To je dovoljno da 1205 kg težak Mini JCW od 0 do 100 km/h ubrza za 6,5 sekundi, Miniju JCW Clubmanu treba 6,8 sekundi, dok maksimalna brzina iznosi 238 km/h. Po fabričkim podacima Mini JCW troši 6,9 litara goriva na 100 km (emituje 165 grama CO2 po km), a Mini JCW Clubman 7,0 litara na svakin 100 km (emituje 167 g/km CO2). Osim snažnijeg motora, oba ova Minija su dobila i 17-inčne točkove (JCW Cross Spoke CHALLENGE) sa Run-Flat pneumaticima, pojačane kočnice (diskovi od 316 mm napred, 280 mm pozadi), sportski izduvni sistem od nerđajućeg čelika, dorađeno ogibljenje (tvrđe podešeno i spušteno za 10 mm), sportska sedišta i trokraki kožni sportski volan. U opremi se nalaze i sistemi, kao što su ABS, EBD, CBC (Cornering Brake Control), DSC (Dynamic Stability Control), DTC (Dynamic Traction Control) i EPAS (Electrical Power Assisted Steering). Zvanična premijera ovih Minija je najavljena za salon automobila u Ženevi (6.- 16. mart), a cene su već poznate : Mini JCW ima cenu od 27.700 evra, a Mini JCW Clubman 29.500 evra.\nVIDEO : Mini JCW i Mini JCW Clubman\nVIDEO : Mini JCW\nCarlsson na salonu automobila u Ženevi\n23 Feb 2008 - 13:54 Tuning Link\nNemačka tjuning kuća Carlsson (specijalizovana za preradu Mercedesovih modela) je objavila da će na salonu u Ženevi početkom marta izložiti jednu svetsku i dve švajcarske premijere. Svetska premijera je Carlsson CD32, koji se bazira na Mercedesu C 320 CDI Estate (karavan), dok lokalnu, švajcarsku premijeru imaju Carlsson Aigner CK65 Eau Rouge i Carlsson ML CD32 na osnovi Mercedesa ML 320 CDI. Carlsson je za CD32 Estate pripremio C-Tronic CD32 paket, zaslužan za porast snage i obrtnog momenta u iznosu 20 % u odnosu na serijsku verziju ovog agregata, a to je postignuto zahvaljujući, između ostalog, reprogramiranoj elektronici motora i novom sportskom filteru za vazduh. To u praksi znači da je kod ovog V6 dizelaša snaga porasla na 269KS (ranije 224KS), dok maksimalni obrtni moment sada iznosi masivnih 612Nm (na raspolaganju u rasponu od 1600 do 2300 o/min.). Inače, ubrzanje do stotke je bolje za sekundu nego kod fabričkog modela. Po navodima Carlssona, ovaj motor ne samo da je snažniji, nego mu je i prosečna potrošnja (samim tim i emisija CO2) manja za oko 10%. Za moćniji izgled brine se aerodinamički paket i originalni Carlssonovi 1/14RS točkovi od 19 inča. U pomenuti aero body paket spadaju novi prednji spojler, dodatna svetla u prednjem braniku, "suknjice" sa strane automobila, novi branik pozadi sa difuzorom, Carlsson maska hladnjaka i novi sportski izduvni sistem. Skraćene sportske opruge zaokružuju ovaj paket i zaslužne su za kako za dinamičniji izgled (spušteno ogibljenje), tako i za značajno poboljšano upravljanje. U unutrašnjosti samo je mašta (ili bolje reći novac) limit za ostvarenje vaših želja. U jednoj rečenici; luksuzna kabina sa najkvalitetnijim materijalima (koža, alkantara, drvo...).\nMercedes CL 65 AMG (koji je sam po sebi već dovoljno "nasviran" i ekskluzivan) u režiji Carlssona dobija ime CK65 "Eau Rouge" i pojačan V12 motor na svih 529kW/720KS i 1100Nm (dakle, za 79kW/108KS više u odnosu na pomenuti CL 65 AMG). To je zasluga (između ostalog) specijalne elektronske kontrolne jedinice motora, sportskog filtera za vazduh i sportskog izduvnog sistema od nerđajućeg čelika. Maksimalna brzina prema zvaničnom saopštenju iznosi elektronski limitiranih 320 km/h, dok ubrzanje do 100 traje samo 3,9 sekundi. Cena je svih 305.000 evra, napraviće se serija od samo 10 primeraka. Ovaj CK65 je inače dizajniran zajedno sa ljudima iz poznatog nemačkog brenda Etienne Aigner (proizvode ženske tašne, obuću i ostale proizvode od kože), a karakteriše ga i dvobojni eksterijer i detaljno preuređena unutrašnjost.\nCarlsson je za Mercedesov model ML 320 CDI kupcima ponudio kompletan tjuning paket, koji podrazumeva ne samo povećanje snage njegovog V6 dizel agregata, već i atraktivan aerodinamički kit, nove aluminijumske točkove, doteranu unutrašnjost, novi sportski izduvni sistem od nerđajućeg čelika sa četiri završetka (brinu se ne samo za moćniji izgled, već i za odgovarajući zvuk), kao i elektronski kontrolisano podešavajuće C-Tronic ogibljenje (spušteno za 40 mm i zaslužno za poboljšano upravljanje, manje naginjanje i bolju aerodinamiku vozila). Carlsson je svoj model nazvao ML CD32, a velika snaga u kombinaciji sa atraktivnim izgledom i luksuznim interijerom čine ga snažnom pojavom, bilo u gradu ili van njega. Što se snage tiče, Carlsson je V6 dizelaš pojačao na 198kW/269KS i 612Nm obrtnog momenta, dostupnog pri 1800 o/min. Sa većom snagom ide i dinamičniji izgled, što je zasluga modifikovanih branika (napred sa integrisanim spojlerom, a pozadi sa difuzorom) i naravno novih Carlsson 1/11Evo Brilliant Edition točkova, veličine 22 inča i sa gumama dimenzija (285/30 R22. Unutrašnjost je oplemenjena samo najboljim materijalima (kožom, alkantarom i drvetom), ergonomskim Carlsson sportskim volanom (u koži ili kombinaciji kože i alkantare), aluminijumskim pedalama i dodatnim osvetljenjem. Naravno, ne postoje nikakva ograničenja za želje onih kupaca koji žele da svom ML-u daju neki svoj lični pečat.\n22 Feb 2008 - 23:06 Tuning Link\nTjuning kuća TechArt Automobildesign će 78. salon automobila u Ženevi (6. – 16. mart) iskoristiti da publici predstaviti svoje viđenje Porschea 911 Turbo Cabriolet, koji se odlikuje unapređenim performansama i poboljšanom aerodinamikom. Ovom novom Techartu GTstreet Cabrio će društo na ženevskom štandu ove kompanije praviti i GTstreet Coupe, koji je svoju premijeru takođe doživeo na salonu u Ženevi (2007. godine). Za performanse se brine šestocilindrični 3,6 litarski bi-turbo bokser motor, koji sada umesto fabričkih 353kW/480KS i 620Nm razvija 463kW/630KS i 820Nm obrtnog momenta, što je dovoljno za ubrzanje do 100 km/h za samo 3,5 sekunde i maksimalnu brzinu od 345 km/h (serijski model može do 310 km/h, a ubrzanje do stotke mu iznosi 3,8 sekunde). Povećanje snage je postignuto, između ostalog, reprogramiranoj elektronici motora, sportskom filteru za vazduh i novom sportskom izduvnom sistemu od nerđajućeg čelika (sa četiri završetka). TechArt je GTstreet Cabrio opremio i novim aerodinamičkim paketom, zaslužnim kako za sportskiji izgled (novi prednji branik sa integrisanim spojlerom, pragovi, modifikovani zadnji branik sa difuzorom, podešavajuće zadnje krilo), tako i za bolje prijanjanje ovog Porschea. Treba napomenuti da su ovi aerodinamički dodaci razvijeni u vazdušnom tunelu. Tu je i TechArt VarioPlus vešanje, koje dozvoljava spuštanje istog do 25 mm, a svakom vozaču da individualno podešava set-up amortizera (Normal i Sport). Točkovi su veličine 20 inča (napred 8.5Jx20, pozadi 12Jx20) sa gumama dimenzija 245/30 R 20 napred, odnosno 325/25 R 20. TechArt sportski kočioni sistem podrazumeva diskove od 390 mm napred i 365 mm nazad. Techart je takođe doterao i unutrašnjost, a to podrazumeva u potpunosti kožni interijer, kao i pedale, odmorište za nogu i vrh ručice menjača napravljene od aluminijuma.\n22 Feb 2008 - 01:19 Tuning Link\nVolkswagenov kompaktni SUV model Tiguan je doživeo još jednu preradu tjunera. Naime, posle kompanija Abt i MTM (ne treba zaboraviti ni na fabrički R Line paket), sada i nemački Delta 4x4 razmaženim kupcima nudi svoju verziju ovog modela. Tačnije, u ponudi su dve verzije : jedna namenjena vožnji po uređenim putevima i jedna za off-road uslove vožnje. Ova prva verzija (na prvoj slici) je dobila za 30 mm spušteno ogibljenje (to košta 390 evra), proširenja blatobrana, nove točkove (veličine od 16 do 22 inča) i novi sportski izduvni sistem. Pored svega navedenog, Delta 4x4 kupcima nudi i paket za povećanje snage 2,0 litarskog TDI dizel motora, koji umesto standardnih 140KS i 320Nm obrtnog momenta, sada raspolaže sa 126kW/169KS i 384Nm (ovaj paket košta 1300 evra). Druga verzija ovog Tiguana, namenjana off-road vožnji (druga slika), u režiji Delte 4x4 podrazumeva povećanje klirensa (rastojanje od tla) za 50 mm, nove točkove (čija boja je usklađena sa okvirom maske hladnjaka), atraktivne pragove i dodatnu zaštitu ispod branika. Ovakav off-road Tiguan by Delta 4x4 treba platiti 39.772 evra.\nSpeedART Porsche Cayenne Titan BTR 550\n21 Feb 2008 - 01:16 Tuning Link\nIako je 500KS u standardnom Porscheu Cayenne Turbo većini vlasnika i više nego dovoljno, uvek ima dovoljno onih koji žele nešto više i imaju čime to i da plate. Za takve je nemački tjuner SpeedART pripremio novi Cayenne Titan BTR 550 koji je dobio dodatnih 50KS i 130Nm obrtnog momenta. Tako njegov 4,8 litarski V8 agregat umesto fabričkih 368kW/500KS i 700Nm, sada raspolaže sa svih 405kW/550KS i 830Nm. Za sada nema podataka o performansama SpeedART Cayenna Titan BTR 550, zato ovde podsećanje da serijski Cayenne Turbo od 0 do 100 km/h ubrzava za 5,1 sekundu i postiže najveću brzinu od 275 km/h. Sem motorom, SpeedART je BTR 550 opremio i novim aero body paketom od karbon fibera (modifikovani branici sa novim spojlerima, difuzor pozadi, izraženiji pragovi, veliki zadnji krovni spojler), novim sportskim izduvnim sistemom sa četiri završetka i atraktivnim šestokrakim aluminijumskim točkovima, veličine 22 inča.\nKicherer ML 42 ICE na bazi Mercedesa ML 420 CDI\n21 Feb 2008 - 01:12 Tuning Link\nNemačka tjuning kuća Kicherer se pozabavila performansama i izgledom Mercedesove ML klase u dizelskoj ML 420 CDI varijanti. Dok standardni model raspolaže sa 306KS i 700Nm obrtnog momenta, Kichererov model, nazvan ML 42 ICE, zahvaljujući ICE tuning paketu oslobađa 360KS i izuzetnih 900Nm. To je dovoljno da ubrzanje od 0 do 100 km/h bude samo 6,1 sekundu (pola sekunde bolje od fabričke verzije), dok je maksimalna brzina porasla na svih 280 km/h (Kicherer ML 42 ICE naravno zadovoljava Euro4 standarde). Da sve ne bi ostalo samo na motoru, Kicherer je na ML 420 CDI "nakalemio" i ML63 AMG aero body kit, atraktivne AMG točkove od 20 inča, novi sportski izduvni sistem sa četiri završetka, spušteno ogibljenje, pojačani kočioni sistem i modifikovani interijer (koža, detalji od karbon fibera i novi ergonomski oblikovan sportski volan na kome se nalaze i komande za ručno menjanje brzina). Ovde je zanimljivo primetiti da Kicherer ML 42 ICE do 100 km/h ubrzava za pola sekunde brže nego Porsche Cayenne S, koga pokreće benzinski V8 agregat zapremine 4,8 litara (pritom naravno Porsche ima veću potrošnju).\nPorsche Cayman S Gemballa GT i GT 4.0L RS\n19 Feb 2008 - 01:16 Tuning Link\nSem modela GTR700 Tornado na bazi Porschea Cayenne GTS (o tome više OVDE), nemački tjuner Gemballa ovih dana privlači pažnju i sa dva nova paketa namenjena agresivnijem izgledu i poboljšanju performansi Porschea Cayman S. Prvi je Gemballa GT (na prve dve slike), koji karakteriše novi aerodinamički paket (prednji spojler, novi prednji poklopac, moćniji pragovi, drugačiji zadnji branik, novi spojler pozadi), modifikovana unutrašnjost (u dve boje i sa elementima presvučenih alkantarom), sportski izduvni sistem sa dva završetka, podešavajuće sportsko ogibljenje i atraktivni Racing Black Magic točkovi od 20 inča. Promene na modelu Gemballa GT 4.0L RS (treća slika) su obimnije, koji je sem novog prednjeg i zadnjeg spojlera, dobio i Racing kočioni sistem, Racing Black Edition točkove od 20 inča, dvobojnu unutrašnjost sa kožom i alkantarom (plus aluminijumske pedale, sportska sedišta, sportski volan i nove patosnice), kao i 4.0L RS kit za povećanje snage motora. Gemballa u ovom trenutku još nije objavio specifikacije ovog motora (koji je za 600 kubika veći od standardne verzije), mada bi performanse Gemballe GT 4.0L RS trebalo da se približe modelu 911 Carrera S. Serijski Cayman S inače ima 217kW/295KS, do 100 km/h stiže za 5,4 sekunde, postiže maksimalnih 275 km/h, dok pomenuti 911 Carrera S raspolaže sa 261kW/355KS, do stotke ubrzava za 4,8 sekunde i postiže najveću brzinu od 293 km/h.\nPorsche Cayenne Gemballa GTR700 Tornado\n16 Feb 2008 - 01:30 Tuning Link\nNije trebalo dugo da nemačka tjuning kuća Gemballa pokaže šta sve može da se uradi od novog Porschea Cayenne GTS, koji je inače svoju premijeru doživeo na salonu automobila u Frankfurtu u septembru prošle godine. Gemballin novi stajling paket Tornado Concept je napravljen specijalno za Cayenne GTS, zahvaljujući kome je ovaj model dobio prilično izmenjen izgled. Paket podrazumeva atraktivne aluminijumske točkove, haubu od karbon fibera, modifikovane branike (napred sa velikim otvorima za vazduh, a pozadi sa integrisanim difuzorom i četiri izduvne cevi), nova zadnja svetla, nova sportska sedišta, panoramski krov i drugačiju centralnu konzolu u stilu Porsche Carrere GT. Gemballa se nije zaustavio samo na izgledu, pa je razvijena i GTR verzija visokih performansi, koju karakterišu trkačka sedišta, smanjenje mase i jedinstveni 2WD pogon. Zvaničnih podataka još nema, ali se očekuje da je Gemballa iz 4,8 litarskog V8 motora uz pomoć dva turbo punjača izvukao bar 700 konja...\n16 Feb 2008 - 01:16 Tuning Link\nAustrijski tjuner O.CT Oberscheider Tuning se posle nedavne prerade Seatovog Leona Cupra i Volkswagenovog Golfa GTI (o tome više OVDE), pozabavio i američkim Dodge Nitrom 2,8 CRD. Ukratko, kupcima željnim više snage O.CT Tuning nudi poseban paket uz čiju pomoć snaga ovog mačo terenca raste sa standardnih 130kW/177KS na 148kW/202KS. I obrtni moment je porastao pa sada iznosi 505Nm, i to u rasponu između 1750 i 2500 o/min. Rezultat je ubrzanje od 0 do 100 km/h u trajanju od 9,9 sekundi, dok mu maksimalna brzina iznosi 193 km/h. Za poređenje, serijski model do 100 km/h ubrzava za 11,4 sekunde i postiže 182 km/h.\nLorinser Mercedes SL Nardo3 i C-klasa T-model na salonu u Ženevi\n14 Feb 2008 - 01:43 Tuning Link\nNemački tjuner Lorinser će na salonu automobila u Ženevi početkom marta izložiti svoje obrade Mercedesa SL 65 AMG i C klase T-Model (Mercedesova oznaka za karavan modele). Baza za Lorinser SL Nardo3 je Mercedes SL 65 AMG, a u nemačkoj tjuning kući su iz 6,0 litarskog V12 biturbo motora (standardno raspolaže sa 450kW/612KS) izvukli dodatnih 35kW/48KS, pa sada njihov SL Nardo3 razvija 485kW/660KS i svih 1013Nm obrtnog momenta. Uz ovoliku snagu ne iznenađuje podatak o maksimalnoj brzini. Ona naime iznosi 325 km/h, dok standardni Mercedes SL 65 AMG ima elektronsku blokadu, koja mu ne dozvoljava više od 250 km/h. Sem pojačanja motora, nemački tjuner je SL Nardo3 opremio i svojim aerodinamičkim kompletom (novi prednji kraj i ispupčeniji pragovi, drugačiji zadnji branik, modifikovani bočni otvori za vazduh), impresivnim aluminijumskim točkovima (u obliku turbine) i sportskim izduvnim sistemom od nerđajućeg čelika. Uz nova sportska sedišta i alkantaru u unutrašnjosti, to je to i ono što treba da opravda Lorinserov slogan "Moving perfection". Naravno, perfekcija košta, pa ne iznenađuje cena od 195.000 evra (u Nemačkoj), a treba napomenuti da će u ovom automobilu moći da uživa samo mali broj (bogatih) srećnika, jer je planirana serija od samo 50 komada. Lorinser C klasa T-Model se bazira na Mercedesovom modelu C320 T CDI i umesto serijskih 164kW/224KS raspolaže sa 192kW/261KS. Lorinser je za karavansku C klasu predvideo i novi aero body paket, koji uključuje atraktivnije pragove, modifikovane branike, spušteno ogibljenje i nove točkove od 19 inča (takođe u obliku turbine).\n14 Feb 2008 - 01:38 Tuning Link\nPošto je nedavno Hamann predstavio dorađeni BMW M3 Coupe (serija E92), to isto je sada uradio i nemački tjuner Hartge, koji je kupcima ponudio dva različita paketa modifikovanja elektronske kontrolne jedinice BMW-ovog V8 motora. Uz pomoć prvog paketa M3 postiže 291 km/h, dok uz drugi paket idu i Pirelli P-Zero gume za brzine do 340 km/h. Hartge je na svoj M3 ugradio i 20-inčne aluminijumske točkove (gume napred 245/30, pozadi 285/25 ili 295/25), novi spojler na poklopcu prtljažnika, kućišta retrovizora od karbona, Hartge trokraki kožni volan, aluminijumske pedale, aluminijumski vrh ručice menjača i ručne kočnice, detalje od karbona i posebne patosnice. Ukoliko vas sve ovo zanima, treba da znate da ukupna cena Hartge paketa za M3 može dostići i svih 6000 evra...\n14 Feb 2008 - 01:28 Tuning Link\nNemački tjuner Vath Motorentechnik GmbH poradio je na performansama i nešto atraktivnijem izgledu Mercedesa CL 65 AMG. To u praksi znači povećanje snage njegovog 6,0 litarskog V12 motora sa standardnih 612 na 718KS, a rezultat je maksimalna brzina od svih 340 km/h (umesto 250 km/h na koliko je "obuzdan" serijski model). Što se ostalih promena tiče, one se odnose na nove Vathove aluminijumske točkove od 20 inča, pojačani kočioni sistem, spušteno ogibljenje i par novih detalja poput prednjeg spojlera od karbon fibera i difuzora pozadi.\n«Prethodni 1 2 3 ... 533 534 535 536 537 538 539 540 541 542 543 ... 565 566 567 Sledeći»


Posao - Prevodilac za engleski jezik\n14257 pregleda44 prijava\nPrevodilački centar Akademije Oxford poziva sve zainteresovane kandidate koji žele da učestvuju u radu vođeće institucije u našoj zemlji u poslovima prevođenja, a zadovoljavaju uslove konkursa, da izvrše prijavu za radno mesto:\nKandidati koji su maksimalno posvećeni svom poslu, a poseduju diplomu Filološkog fakulteta, smer anglistika, te poslu pristupaju profesionalno, imaju preciznost izraza i neprekidno rade na usavršavanju svojih znanja u oblasti engleskog jezika mogu da pošalju svoju prijavu na mejl poslovi@akademijaoxford.com. Prijava na konkurs može biti izvršena i direktno u bilo kojoj poslovnici Akademije Oxford na teritoriji Srbije.\ndiploma Filološkog fakuteta, smer anglistika (engleski jezik i književnost)\nradno iskustvo na poslovima prevođenja različitih sadržaja sa srpskog na engleski jezik i u suprotnom smeru u trajanju od minimum godinu dana\npoznavanje rada u programima Microsoft Office paketa\nmaksimalno poštovanje rokova koji su zadati\npreciznost izraza, odlično poznavanje stručne terminologije na srpskom i engleskom jeziku\nprofesionalnost, pedantnost u radu\nSvi kandidati koji uz navedene uslove konkursa poseduju i Rešenje o postavljanju sudskog tumača za engleski jezik su u prednosti, kao i oni kandidati koji uz znanje pisanog prevođenja, poseduju i znanje i iskustvo u pružanju usluga usmenog prevoda sa engleskog i na engleski, te poznaju simultano, konsekutivno i prevođenje uz pomoć šapata.\nAko je engleski jezik kandidatu maternji, to će biti uzeto kao prednost, uz uslov da ispunjavaju sve ostale uslove konkursa za poziciju prevodilac za engleski jezik. Ukoliko kandidat poseduje važeći dokaz o poznavanju nekog drugog stranog jezika, a sposoban je da izvrši i prevođenje sa tog jezika na engleski i sa engleskog na taj jezik on je takođe u prednosti, ali samo ako ispunjava i gorenavedene uslove.\nOčekuje se da kandidat koji šalje prijavu na ovaj konkurs poseduje dovoljno iskustva u prevođenju da može da obradi najrazličitije tipove sadržaja, kako dokumenta svih vrsta, tako i knjige, novinske članke, ali i internet sajtove, reklamne sadržaje, tekstove različite tematike i ostale vrste materijala.\nPrihvataju se samo kompletne prijave, te kandidati koji maksimalno zadovoljavaju pomenute uslove, a sve ostale se odbacuju kao neadekvatne. O rezultatima ovog konkursa će biti obavešteni svi oni kandidati koji uđu u uži izbor.


Uskoro će studirati samo imućni | Centar za politike emancipacije\n26.11. 2012. | Srbija\nSedamnaestogodišnja Sanja iz Beograda želi da studira medicinski fakultet. Da bi njeni snovi postali realnost, roditelji će morati da svake godine obezbede 125.000 dinara kako bi Sanja za pet godina polagala Hipokratovu zakletvu. Iako je učenica elitne gimnazije, u njenoj đačkoj knjižici upisan je vrlo dobar uspeh koji će je, verovatno, sprečiti da studira redovno, odnosno kako se to popularno kaže – „na budžetu”. Sledeće godine na studije polazi njena sestra Vanja koja ima želju da upiše arhitekturu. Ako se i ona nađe ispod crte koja deli budžetske od samofinansirajućih studenata, njihovo školovanje će roditelje koštati 400.000 dinara godišnje – bez udžbenika i nastavnih sredstava.\nNa pitanje koliko u ovom momentu koštaju „besplatne” studije medicine, redovni student Dušan Žarković (21) kaže da za svaku godinu treba kupiti između osam i deset udžbenika, čija cena varira od „veličine”, odnosno broja stranica, pa tako veći udžbenici vrede oko 3.500 dinara, a manji oko 1.200 dinara, ali tu su i izuzeci u vidu udžbenika fiziologije Artura Gajtona koji košta oko 7.500 dinara. – Studenti se snalaze pa kopiraju, ali ni kopije udžbenika nisu jeftine – primera radi, kopirani udžbenik iz patologije košta 1.500 dinara. Kostur, koji je najvažnije pomoćno naučno sredstvo za polaganje ispita iz anatomije, košta oko 1.500 evra, a samo model lobanje košta između 60 i 70 evra. Atlas za patologiju sa preparatom je 2.400 dinara… – nabraja Žarković, svestan da pripada manjini privilegovanih, dobrih, studenata koja ne plaća studije.\nIako znanje nema cenu, cena „budžetskih” master studija na arhitekturi iznosi minimum 45.000 dinara. Toliko, naime, košta samo izrada praktičnog rada sa maketom (13.000 dinara), dva seminarska rada (svaki po 1.000 dinara), tri kopirane knjige (svaka kopija je 400 dinara), kupovina tri knjige (cena po knjizi iznosi između 3.000 i 4.000 dinara) i konstrukcije (3.000 do 4.000 dinara). U tu cenu ne ulaze laptop, fotoaparat, skener, štampač i ostala oprema bez koje su ove studije nemoguće.\nSve su to razlozi zbog kojih sociolozi i ekonomisti upozoravaju da će, u veoma bliskoj budućnosti, kroz vrata visokoobrazovnih ustanova prolaziti samo deca bogatih roditelja. Ako se ima na umu da u ovom momentu školarine na Beogradskom univerzitetu iznose između 45.000 i 240.000 dinara, upozorenja stručnjaka su jasna. Sa druge strane, stručnjaci Nacionalne službe za zapošljavanje upozoravaju da visokoj stopi nezaposlenosti kumuje loša obrazovna struktura, svega devet odsto mladih ima više i visoko obrazovanje.\nZvanični podaci OECD-a govore da je najniža školarina u Srbiji znatno viša od proseka u zemljama OECD-a, a dr Slobodan Cvejić, sociolog i profesor na Filozofskom fakultetu u Beogradu, upozorava da se već sada deca iz seoskih sredina, deca roditelja sa osnovnom školom i deca koja pohađaju srednje stručne škole u izuzetno malom procentu (manjem od jedan odsto) nalaze na studijama. U fakultetskim amfiteatrima uglavnom sede pripadnici srednje i više klase. Ipak, u poslednjih deset godina porastao je broj studenata čiji su roditelji završili srednje škole.\n– Samoreprodukcija u okviru najviše klase iznosi čak 40 odsto – to znači da čak 40 procenata sadašnje ekonomske i političke elite na pitanje „šta su bili vaši roditelji” odgovara – direktor ili vlasnik preduzeća. Svega dva odsto njih kaže: radnik. Ako se ima na umu da je obrazovanje jedina viza koja vodi iz sveta siromašnih, onda obrazovanje mora da bude dostupno svima, jer svako demokratsko društvo počiva na vertikalnoj prohodnosti – zaključuje dr Cvejić.


Odgođen sastanak eksperata Vlade RS-a i OHR-a - Klix.ba\nBiH Odgođen sastanak eksperata Vlade RS-a i OHR-a\nOdgođen sastanak eksperata Vlade RS-a i OHR-a\n9.11.2007. u 11:53\nUred visokog predstavnika (OHR) obavijestio je ministra pravde Republike Srpske Džerarda Selmana da se zajednički sastanak koji je predložen za danas odgađa zbog činjenice da je visoki predstavnik međunarodne zajednice u BiH Miroslav Lajčak bio na službenom putu, saopćeno je iz Vladinog Biroa za odnose s javnošću.\nOčekuje se da sastanak ekspertske grupe Vlade RS-a i pravnog tima OHR-a bude održan nakon što se visoki predstavnik Miroslav Lajčak upozna o predloženim dopunama Odluke o donošenju zakona o izmjenama Zakona o Vijeću ministara BiH.\nEkspertska grupa Vlade RS-a jučer je OHR-u uputila pismeni prijedlog dopuna Odluke o donošenju zakona o izmjenama Zakona o Vijeću ministara BiH i predložila da se zajednički sastanak održi danas u Banjoj Luci.


PočetnaVestiMobileLaptopoviSurface Pro i Surface Laptop su noćna mora za servisere\n18.06.2017 14:59 | 1 Mobile\nMicrosoft je svoje nove laptopove, Surface Pro i Surface Laptop, predstavio prošlog meseca na različitim događajima. Sajt iFixit je odlučio da ove laptopove tesira u svojoj laboratoriji i prikaže da li je i koliko teško popraviti dva modela. Prema svemu sudeći, popravljanje i zamena unutrašnjih delova Surface Pro i Surface Laptopa će predstavljati noćnu moru za korisnike.\nKada je u pitanju Surface Laptop, iFixit je ovom modelu dao ocenu 0/10 za mogućnost popravljanja. S obzirom na to da uređaj nije ni namenjen tome da bude otvaran i prepravljan, iFixit tim je morao da iseče Signature Alcantara tastaturu kako bi pristupio unutrašnjosti uređaja. Kada su stigli do internih komponenti, poput CPU-a i RAM-a, videli su da su one zapečaćene na matičnu ploču, što zamenu delova čini potpuno nemogućim. Ističe se da je ekstremno teško manipulisati internim delovima Surface Laptopa a da se nešto ne ošteti.\nSurface Pro, s druge strane, nudi nešto lakši pristup unutrašnjim komponentama, jer je potrebno samo ukloniti ekran. Međutim, iako ovo deluje lako, konekcije koje se tu nalaze čine otvaranje uređaja veoma teškim. Microsoft je za Surface Pro koristio dosta lepka, koji sve drži na mestu i značajno otežava rasklapanje laptopa. Surface Pro je za mogućnost popravljanja dobio ocenu 1/10.\nGigabyte sprema GTX 1080 Ti AORUS WaterForce Xtreme GPU\nRazer predstavio novi Razer Blade laptop 22.05.2018 12:17 0\nAcer objavio prvi laptop sa integrisanom Alexom 22.05.2018 09:19 0\nMicrosoft Word za Android instaliran preko 500 miliona puta 21.05.2018 09:04 3\nWindows insajderi već mogu da preuzmu naredno veliko ažuriranje za Windows 10 20.05.2018 11:10 2\nLenovo Ideapad 330 prvi laptop sa Intel Cannonlake 10nm CPU-om 14.05.2018 20:39 0\nMicrosoft patentirao sklopivi telefon sa tri ekrana 13.05.2018 13:06 0\nLenovo najavio nove pristupačne IdeaPad laptopove 11.05.2018 18:01 0


DRŽAVNI SLUŽBENIK 2: Obrti tek dolaze! Šta možemo da očekujemo do kraja sezone? - TVINEMANIA\nDRŽAVNI SLUŽBENIK 2: Obrti tek dolaze! Šta možemo da očekujemo do kraja sezone?\nDrzavni sluzbenik Sezona 2 / Foto: SuperstarTV.rs\nDruga sezona popularne kriminalističke serije Državni službenik premijerno se emituje svakog vikenda na Superstar TV kanalu sa reprizama nedelju dana kasnije na televiziji Pink. Trenutno smo na polovini druge sezone, sa šest prikazanih epizoda, a preokreti i raspleti nas tek očekuju.\nPročitajte: Žigosani u reketu: Sezona 2 Epizoda 24 – Voja izbacuje Damira iz igre?\nGlumci serije Državni službenik otkrili su neke stvari koje možemo da očekujemo.\nMilan Marić:”Lazar radi za pravdu”\nLazar je na kraju prvog serijala doveden pred sam neki svršen čin, tj. njegova dva osnovna životna stuba, koji su bili posao i porodica su ga izdala, i da nekako sad u drugoj sezoni gledamo šta dalje.\nMislim da je Lazar pre svega profesionalac, da je Lazar čovek koji ima izgrađen jak sistem vrednosti, koji je svestan svega, kako šta funkcioniše.\nSuštinski, priča se u ovoj drugoj sezoni usložila nekako, raširila, umnožila ili kako god hoćete, iz prostog razloga što imamo taj njegov intimni put i njegovu porodičnu priču, imamo nekoliko tokova radnje mimo njega i imamo ceo splet i rasplet na kraju krajeva sa njim.\nZa koga radi? Za pravdu.\nMilan Marić (Lazar)\nNebojša Dugalić:”Nijedna pozicija nije sigurna”\nNijedna pozicija nije sigurna na svom mestu, i svi su oni stalno pod nekim promenljivim pretnjama i neizvesnim okolnostima. Niko od njih ne zna odakle će stići koji nalog, u kom trenutku i sa koje strane i ko će čemu morati da se povinuje.\nSvi su prinuđeni da rade saglasno trenutku, tako kako se snađu, kako koji trenutak nalaže, tako će i postupiti.\nNebojša Dugalić (Milojević)\nPročitajte: IGRA SUDBINE: Nada je izgubila bebu, ali to nisu sve loše vesti! (Epizoda 170 & 171)\nVaja Dujović:”Ana radi za porodicu i to je, na neki način, i tragedija njenog lika”\nTa prva sezona, bio je veliki preokret i onda je ova druga sezona i taj tok poprilično neizvestan. Ana kaže u jednom trenutku kada je Lazar pita “Ko si ti?” – “Ja sam tvoja žena, ja sam majka tvog deteta” i ja bih se toga držala zato što sam i ja nekako se trudila da na taj način gradim lik da bih ga opravdala u odnosu na to što ona radi.\ngledaoci će najviše imati prilike da prate tu priču sajber kriminala, koji je poprilično aktuelan danas u 21. veku na svetskom nivou.\nJa mislim da Ana radi za porodicu. E sad, to što je njena porodica i Lazar i njen sin i Ilija, to je ono što je u stvari u vezi sa njenim likom zanimljivo i onako, na neki način, i tragedija njenog lika.\nVaja Dujović (Ana)\nMilena Radulović:”Lidija shvata šta je zapravo važno”\nOna ne dopušta da strast utiče na to što je posao, nekako je suviše ambiciozna i ima neki lični cilj u svemu tome što nekako nadvladava njenu ambicioznost i ona ide dalje i dalje u tome, tako da je strast nešto što je sporedno za nju u ovoj sezoni. To je promena koju ona doživi tokom ove sezone jer ona shvata šta je zapravo važno.\nVrlo je interesantan scenario, koji ima veze sa realnim događajima na svetskom nivou. Mi sad imamo jednu fiktivnu situaciju koja bi vrlo brzo mogla da bude i realna. Obično taj drugi deo, druga sezona, nekako bude uvek slabiji, ali to je naša najveća prednost jer smo mi upravo bolji nego što smo bili prethodne sezone.\nOna zaista ovog puta, neko koje vrlo poslovan i ambiciozan, ovog puta ima u okviru svog posla lični motiv, što je negde najjači spoj.\nMilena Radulović (Lidija)\nU drugoj sezoni Državnog službenika imali smo prilike da upoznamo i neke nove likove, među kojima su i Nebojša, kojeg tumači Petar Benčina i Stefan, kojeg igra Nikola Rakočević.\nPetar Benčina: “Videćemo gde će se Lazar i Nebojša sastati”\nJa igram Nebojšu, to je novi službenik koji dolazi na mesto Lazara i ono što je najuzbudljivije je to kako on zapravo, osim tih prepreka koje su svojstvene svakoj toj službi bzbednosti i novonastale situacije, mora da savlada još i tu dodatnu prepreku, a to je da zadobije poverenje službenika koji su radili za Lazara.\nOn je sada na toj poziciji i Lazar deluje spolja, on je sada unutar Službe i kroz epizode videćemo gde će se oni sastati.\nRadi za službu, to je definitivno.\nPetar Benčina (Nebojša)\nNikola Rakočević:”Uzbudljivo, nesvakidašnje, dosledno”\nStefan je jedan izuzetno inteligentan mladić koji prosto jako dobro barata sa modernom tehnologijom i svim tim stvarima koje moderna tehnologija donosi i tako on postaje ozbiljna konkurencija, pa čak i pretnja u pojedinim trenucima, itd.\nSerija ima svoj određeni identitet koji je imala i u prvoj sezoni, koji je bio dosta zanimljiv, interesantan, delovalo je jako ozbiljno i drugačije u odnosu na ono što se pojavljivalo kod nas. Ono što bih mogao da kažem, što se mene lično tiče jeste uzbudljivo, nesvakidašnje, dosledno.\nMožemo da obećamo jednu uzbudljivu seriju sa ozbiljnom glumačkom ekipom i produkciono dosta ozbiljno izvedenu seriju.\nNikola Rakočević (Stefan)\nTags: Državni službenikDržavni službenik 2Milan MarićMilena RadulovićNebojša DugalićNikola RakočevićPetar BenčinaVaja Dujović\nŽigosani u reketu: Sezona 2 Epizoda 24 – Voja izbacuje Damira iz igre?\nDržavni službenik: Sezona 2 Epizoda 7 - Tajni zadatak u Košnici


Novi IPARD program iznosi oko 288 miliona evra - Biznis.rs\nPaket pretpristupne pomoći veći za 100 miliona evra od prethodnog\n4.10.2021 09:03 Autor: Redakcija Biznis.rs 1\nU novembru se očekuje da Evropska komisija usvoji finalnu verziju IPARD 3 programa za Srbiju, a paket pretpristupne pomoći za poljoprivredu iznosiće 288 miliona evra....\nU novembru se očekuje da Evropska komisija usvoji finalnu verziju IPARD 3 programa za Srbiju, a paket pretpristupne pomoći za poljoprivredu iznosiće 288 miliona evra. Ovaj iznos uvećan je za više od 100 miliona evra, jer je kroz prethodni program bilo opredeljeno 175 miliona za podizanje konkurentnosti agrarnog sektora i prilagođavanje standardima Evropske unije.\nNačelnica odeljenja za upravljanje IPARD programom, Jasmina Miljković, nedavno je kazala da možemo biti zadovoljni odzivom poljoprivrednika.\n„Uvek može bolje, ali ne mogu reći da sam nezadovoljna. Nedavno nam je završen šesti poziv za meru jedan, pristiglo je više prijava nego što ima para i dokle je to tako ne možemo da kažemo da smo nezadovoljni. U novembru se očekuje da Evropska komisija usvoji finalnu verziju za IPARD 3 program, koji je za sada inicijalno procenjen na 288 miliona evra. Ono što je novina jeste mera šest, a to je ulaganje u ruralnu infrastrukturu. Još nije potvrđeno kada će ova mera biti otvorena“, izjavila je Miljković za RTV.\nInače, do sada je kroz IPARD 2 program objavljeno šest javnih poziva za meru jedan ili investicije u fizičku imovinu poljoprivrednih gazdinstava i četiri javna poziva za meru tri za investicije u preradne kapacitete. Iznosi povraćaja na investiciju dostižu i do 80 procenata, a kod mere jedan – za mlade poljoprivrednike standard za povraćaj iznosi 60 do 65 odsto. Trenutno su aktuelni četvrti javni poziv za meru tri za investicije u preradne kapacitete, koji traje do 29. oktobra, kao i poziv za meru sedam – za diverzifikaciju poljoprivrednih gazdinstava i razvoj poslovanja, koji je otvoren do 17. decembra.\nKako je list Politika nedavno objavio, od odobrenog iznosa iz IPARD dva paketa do sada je u Srbiji ugovoreno 50 miliona evra, a isplaćeno oko 19 miliona evra. Nadležni očekuju da će sa avansnim isplatama, koje se očekuju, zainteresovanost poljoprivrednika biti veća.\nOd ukupne poljoprivredne trgovinske razmene Srbije 75 odsto je sa EU, a izvoz Srbije u EU je u 2020. godine dostigao blizu dve milijarde evra. U martu ove godine zvaničnici EU u Srbiji ocenili su da se naša zemlja dobro pripremila za IPARD 3 program kroz implementaciju mere ulaganja u ruralnu infrastrukturu što je bitno imajući u vidi snagu poljoprivrede. Konstatovano je da Srbija ispunjava kriterijume Evropske unije za finansiranje infrastrukturnih projekata u selima.\nNovina u odnosu na IPARD 2 program jeste upravo mera šest – investicije u ruralnu javnu infrastrukturu. Rezultati sprovedene analize u ovom sektoru pokazali su da je infrastruktura u naseljima u ruralnim područjima u znatno lošijem stanju u odnosu na gradska naselja. Problemi u ruralnim područjima su kvalitet i količina isporučene vode, veliki broj domaćinstava bez priključka na javni kanalizacioni sistem, tretman otpadnih voda, sakupljanje otpada, nerazvijena mreža lokalnih puteva ili neadekvatno održavanje postojećih.\nKorisnici mere šest imaće mogućnost da ostvare povraćaj od 100 odsto prihvatljivih troškova investicije. Ovim novcem biće finansirani putevi, vodovod, kanalizacija, ulična rasveta, trafostanice i brojni drugi infrastrukturni projekti koji nedostaju našim selima. Za sredstva će moći da se prijave sve mesne zajednice preko svojih opština. Vrednost investicija biće naknadno poznata, a projekti će biti finansirani sve do 2027. godine.\nEVROPSKA UNIJA POLJOPRIVREDA PROGRAM SUBVENCIJE ULAGANJA\nnadajmo da će ih koristiti oni kojuma su stvarno potrebni, koji ulazu u poboljsanje poljoprivrede


SEVERNE Convert 4.2 | Surf Mania\nSEVERNE Convert 4.2\nCONVERT je izgrađen za maksimalnu izdržljivost po najpristupačnijoj cijeni. Ovo jedro će gurati Vaše windsurfing sposobnosti u napredak bez kazne za pogreške te izdržati i najteže eventualne svaki put iznova. Ovo je očigledan izbor za svakoga u potrazi za zabavnim jedrom, koje dopušta brz napredak s lakoćom i trajnost,a da ne košta previše.\nViše o ovom jedru saznajte OVDJE.\nBoom 163 Luff 370 Ext.16\nSEVERNE Convert 4.8 2018\nSEVERNE Convert 5.4 2018\nSEVERNE CONVERT 6.0 2018\nSEVERNE CONVERT 6.7 2018


U Bihaću uhapšeno 11 državljana Turske\nJedanaest državljana Republike Turske pokušalo je u srijedu ilegalno preći granicu između Bosne i Hercegovine i Hrvatske, u čemu su ih spriječili službenici Granične policije BiH.\nCijeli slučaj otkriven je na području Bihaća, a u njihovom pokušaju kršenja zakona osujetili su ih policijski službenici Postrojbe granične policije Izačić.\nSukladno Zakonu o strancima, prekršajno su procesuirani i predani pripadnicima Službe za poslove sa strancima na daljnje postupanje, navodi se u priopćenju.


Prevoz robe Cirih Srbija - Grga Prevoz - prevoz robe iz Svajcarske za Srbiju\nPrevoz robe iz Ciriha za Srbiju - Grga Prevoz\nvrši prevoz robe i selidbe iz Ciriha za Srbiju i iz Srbije za Cirih\nSiguran prevoz Vase robe iz Ciriha do vase kuce u Srbiji.\nNudimo povoljno prevoz robe na relaciji Cirih Srbija. Naša vozila stalno saobaćaju na ovoj relaciji. Ukoliko šaljete lične i selidbene stvari rado ćemo vas uputiti u sve procedure i posavetovati. Imamo višegodišnje iskustvo i tradiciju transporta pošiljki različitih veličina na relaciji Cirih Srbija, kao što su stvari i standardni teret pa do buradi raznih veličina. Tu smo za vas ukoliko odlučite da promenite mesto boravka. Transportujemo i manje pošiljke koje ne zauzimaju ceo tovarni prostor. S obzirom da mislimo o dobrobiti svojih korisnika poštujemo precizno date rokove. Naša vozila su sigurna i bezbedna, a uz naše prijatno osoblje prevoz robe je jednostavan i brz.\nPrevoz robe ume da bude vrlo odgovorna stvar jer je potrebno dobro osigurati robu od nepotrebnih udaraca i lomljave. Švajcarska je obezbedila kvalitetne puteve kojima kombi vrši prevoz robe bez truckanja i vrlo bezbedno. Kada se na to doda i naše fizičko osiguravanje robe od lomljave, kvalitet prevoza je zagarantovan. Poznajemo sve procedure oko prevoza robe, s obzirom da je Švajcarska zemlja u kojoj dugo poslujemo i znamo propise vezane za prevoz robe preko granice. Nudimo vam kombi prevoz na relaciji Cirih Srbija za što jednostavniji i lakši prevoz robe na udaljenim lokacijama. Ne morate da se mučite oko utovara i istovara robe jer vam mi puno pomažemo u tome. Ukoliko živite u Švajcarskoj i želite da vam se odradi prevoz robe na što lakši i efikasniji način, pomažemo vam apsolutno u tome. Švajcarska usluga mora biti na nivou, u skladu sa standardima kvaliteta života te zemlje.\nKombi transport nudi puno prostora za sve vaše stvari koje želite da vam prevezemo na relaciji Cirih Srbija. Kada koristite prevoz robe jako je bitno da se informišete o tome koji je najbolji, jer ipak, on uglavnom transportuje ono što vam je vredno i potrebno i naravno da niko ne želi manje kvalitetnu uslugu od one koju zaslužuje. Težimo da našim prevozom robe na relaciji Cirih Srbija uvek očuvamo ugled kod klijenata. Mnogo je jednostavnije i sigurnije iznajmiti prevoz robe nego prevoziti stvari u svojim kolima gde vrlo često i nema mesta za sve što bismo hteli da prevezemo.


Legalizacija marihuane u Kaliforniji?! – PLANet magazin\nLegalizacija marihuane u Kaliforniji?!\nplanetmagazin | 19/07/2010 | DRUŠTVO | No Comments\nU Kaliforniji će se ove jeseni referendumom odlučivati o legalizaciji marihuane što bi snizilo cijenu na samo desetinu sadašnje koja vrijedi na ilegalnom tržištu.\nIstodobno se predviđa da bi se usvajanjem referenduma potrošnja ove lake droge mogla udvostručila. To su glavni zaključci studije o efektima legalizacije marihuane koju je izradila neovisna kompanija RAND.\nPosljednja ispitivanja javnog mnijenja govore da će ishod referenduma biti neizvjestan jer je broj pristaša i protivnika legalizacije marihuane vrlo izjednačen. No, do studenog, kada se referendum treba održati, ima dosta vremena, pa ostaje i nada da će se (protu)kampanjama isfiltrirati prednost jedne ili druge strane. To prije što je postotak neopredijeljenih uistinu velik, što je zapravo neočekivano kad se zna da su o toj temi u Kaliforniji barem do sada imali jasne i tvrde stavove.\nPrema RAND-u, cijena jedne unce (28 grama) marihuane na crnoj burzi sada iznosi 375 dolara. Ako bi bila legalna, cijena bi pala na oko 38 dolara, prije oporezivanja, tvrdi se u studiji. O porezu bi, u slučaju da ova droga bude legalizirana, bio donesen poseban zakon, pa se već sada spominje da bi unca marihuane bila oporezovana s 50 dolara, što bi u proračun Kalifornije, koji je u katasrofalnom, predbankrotskom stanju, ubrizgalo dobrodošlu injekciju od 1,4 milijarde dolara godišnje.\nLegalizacija marihuane ne podrazumijeva, međutim, da će se marihuana moći slobodno uzgajati i prodavati, već će lokalna samouprava izdavati dozvole za to i voditi strogu kontrolu uzgajanja i distribucije. Nije teško predvidjeti da će i te dozvole biti praćene nekom taksom… Pravnici ipak upozoravaju da bi legalizacija marihuane u Kaliforniji mogla izazvati pravni konflikt jer ova droga ostaje i nadalje, prema federalnim zakonima, nelegalna. Ishod spora za sada je teško predvidjeti.


Stiže digitalizacija | TehnoMagazin.rs\nTableti - poznate marke za malo para\nNa televiziji se vrte reklame o digitalizaciji, a vi i dalje ne znate da li ćete morati da kupujete nov televizor i šta će se desiti ako to ne uradite. Digitalizacija donosi savremene promene poput boljeg kvaliteta slike, zvuka, više kanala i drugo.\nNasuprot analognoj, ovakva televizija će doneti nove usluge: bolji zvuk, sliku, raznovrsniji sadržaj i više programa. Osim toga, obezbediće i elektronski programski vodič, kupovinu od kuće, internet, kao i mogućnost izbora prevoda i titlova. Televizijski sadržaj će na ovaj način ostati neoštećen, bez obzira na broj emitovanja. Televizijska kuća će moći da na istom kanalu emituje više programa.\nUkoliko se opredelite za novi smat televizor trebaće vam malo vremena dok proučite sve njegove funkcije.\nDigitalizacija je način proizvodnje, prenosa i skladištenja signala, koji kombinuje elemente klasične analogne televizije i interneta. Predstavlja najsavremeniji multimedijalni servis.\nSvi govore o digitalizaciji, a vi još uvek ne znate o čemu se zapravo radi? A tu je i mnoštvo stručnih izraza koji vam nisu u potpunosti jasni. Šta to za vas znači, da li ćete morati da menjate vaš televizor ili ne?\nKako uhvatiti digitalni signal?\nPostojeći analogni TV signal biće isključen i zamenjen digitalnim. Televizijski uređaj mora biti odgovarajući, što znači da nije dovoljno da ima oznaku HD ready ili FULL HD, već je neophodno da ima zelenu etiketu sa natpisom DIGITAL TV (više o ovim televizorima pročitajte ovde) ili, umesto toga, korisnici mogu da nabave STB (Set top box) uređaj koji obrađuje digitalni signal preko antene i prilagođava ga TV prijemniku. To znači da nećete morati da menjate vaš stari televizor, već samo da nabavite STB (Set top box), koji će omogućiti da bilo koji televizor sa spoljnim AV ulazom može da prati taj signal.\nUkoliko imate stare televizore bez AV ulaza, treba da odaberete prijemnik sa RF modulatorom koji ćete prepoznati jer na poleđini poseduje ukupno četiri antenska priključka.\nKada možemo očekivati digitalizaciju?\nOni koji su zaduženi za sprovođenje digitalizacije u svim državama su javni servisi. U našoj zemlji, po ugledu na njih, Radio-televizija Srbije i Radio-televizija Vojvodine od juna 2010. u potpunosti proizvode i emituju digitalni program. Prema ugovoru, Srbija treba u potpunosti da pređe na digitalni signal 17. juna 2015. godine.\nDVB-TV2 sistem – bolji kvalitet slike i više programa\nMinistarstvo telekomunikacija je na javnoj raspravi prihvatilo predlog stručnjaka da koriste (napredniji) DVB-T2 sistem za digitalno emitovanje jer omogućuje bolji kvalitet slike i više programa. Ovim postupkom idemo u korak sa svetom, koji je prestao da proizvodi pređašnje DVB-T1 tjunere.\nViše o nameni DVB-T2 risivera, bez kojih digitalizacija nije moguća, možete da pročitate ovde.\nSudbina analognog emitovanja\nOd datuma prelaska svih zemalja na digitalni signal, doći će do njegovog pojačanja kapaciteta. U našoj zemlji, ako mediji nastave da šalju signal analogno, imaće problem sa smetnjama zbog jakog digitalnog signala. To znači da se medijima neće isplatiti da se drže analogne tehnologije.\nDigitalizacija, DVB-T2, Televizori\nDigitalizacijaDVB-T2TelevizoriTV, Foto, Audio, Video


ODLIČNI REZULTATI PROLETEROVIH DŽUDISTA! | SportInfo\nHome / Ostali sportovi / ODLIČNI REZULTATI PROLETEROVIH DŽUDISTA!\nFebruary 25, 2019\tOstali sportovi Ostavite komentar\nU subotu je u Rumi održano prvenstvo Vojvodine za seniore i seniorke.Na prvenstvu je učestvovalo 120 takmičara iz svih klubova Džudo saveza Vojvodine.Ovo je ujedno bilo i kvalifikaciono takmičenje za prvenstvo Srbije koje se održava 02.marta u Beogradu.\nNajbolji rezultat i plasman je ostvario Boris Nemet koji u kategoriji do 100kg bio prvi.\nU istoj kategoriji sa trećima mestom plasman je obezbedio i Mihajlo Vujović.U kategoriji do 81kg koja je ujedno i najkvalitetnija plasman sa pozicije broj tri ostvario je Dušan Sarić sa tri pobede i jednim polufinalnim porazom.U ženskoj konkurenciji sve tri predstavnice Proletera MD su sa trećeg mesta ostvarile plasman i to:Milica Milekič,Nikolina Trivunović i Gordana Bošnjak.Rezultat je još veći i bolji znajući da su samo Nemet i Sarić seniori i svi ostali takmičari su kadeti i juniori.Nažalost Nemanja Kojčić i Dušan Ludoški nisu uspeli da se plasiraju na državno iako su bili veoma dobri na ovom prvenstvu.\nU nedelju je održan veliki međunarodni turnir u Rumi koji je okupio 520 takmičara iz Mađarske,Rumunije,Hrvatske,BiH i Srbije.\nOjk Proleter MD je nastupio sa 11 takmičara a najbolji nastup i rezultat je ostvario Milan Bulaja koji je u kategoriji starijih pionira do 60kg imao 5 pobeda i osvojio zlato.Nikola Medan je bio drugi u konkurenciji mlađih pionira do 46kg dok su Anja Kuručev i Nemanja Tomašević bili treći u konkurenciji poletaraca i mlađih poletaraca.\nSjajan vikend je iza nas i narednog vikenda očekujemo nove lepe rezultate na prvenstvu Srbije i međunarodnom turniru u Turiji.\nTreći reprint monografije „Petrovgrad“ ur. Aleksandra Stanojlovića i „Prvi srpski narodni odbor 1918.“ autora Milana Đukanova\nMALI KOŠARKŠI PROLETERA UBEDLJIVI PROTIV VRŠNJAKA IZ KIKINDE


Ganguly za eKapija.ba: GIKIL će graditi prvu fabriku NPK đubriva u BiH - Akta.ba\nGanguly za eKapija.ba: GIKIL će graditi prvu fabriku NPK đubriva u BiH\nGodišnji kapacitet biće 54.000 tona. Sav proizvod može biti prodan na domaćem tržištu. ISO certifikat o zaštiti okoliša bitna odrednica daljnjeg razvoja kompanije. Biće proširena i proizvodnja anhidrida maleinske kiseline.\n05.03.2015. 10:03 / Izvor: eKapija.ba\nGlobal Ispat Koksna Industrija d.o.o. Lukavac (GIKIL) izvozi više od 90 posto svojih proizvoda i dobijanje ISO certifikata 14001:2004 za brigu o okolišu i očuvanju prirodnih resursa vrlo je značajno za kompaniju, jer inostrani kupci sa kojima GIKIL posluje, osim kvaliteta proizvoda traže i certifikaciju tog kvaliteta, izjavio je za Poslovni portal eKapija.ba generalni direktor "Global Ispat Koksne Industrije" d.o.o. Lukavac Debasish Ganguly.\nPrema njegovim riječima, novi ISO certifikat predstavlja bitnu odrednicu daljnjeg razvoja fabrike "Energana" i čitavog GIKIL-a.\n"Sam postupak certifikacije je za sve radnike bila je jedna vrsta edukacije. Također, certifikat je i potvrda da naša kompanija radi u skladu sa svjetskim standardima, ali je i istovremeno obaveza za sve uposlenike GIKIL-a, a posebno menadžment da nastavi sa održavanjem i stalnim usavršavanjem ovog sistema", rekao je Ganguly.\nUzor u zaštiti okoliša\nNajavio je da će GIKIL raditi na sveopćem podizanju kvalitete i stalnom poboljšanju stanja sistema 14001:2004 i edukaciji uposlenika.\nGIKIL je ovoj godini počeo raditi na pripremama za uvođenje sistema OHSAS 18001.\nGanguly je kazao da usklađivanjem poslovanja sa međunarodno priznatim ISO standardima GIKIL pokazuje da želi postati uzor u području zaštite okoliša i korporativne društvene odgovornosti.\n"Certifikat nas ohrabruje i GIKIL će nastaviti rasti i razvijati se u interesu svojih uposlenika i ekonomskog prosperiteta Bosne i Hercegovine", dodao je.\nPoplave donijele milionske štete\nGovoreći o prošlogodišnjim poplavama, Ganguly je naveo da je GIKIL bio posebno pogođen s obzirom da pripada kontinuirano procesnoj industriji gdje je vrlo važan kontinuirani ulaz sirovina.\n"U slučaju koksne baterije gdje je kontinuirana proizvodnja tehnološki zahtjev, poplave su utjecale na nabavku uglja koja je naglo prekinuta. Tako da smo u vrlo kratkom periodu radeći na punoj proizvodnji, nabavku morali smanjiti na tehnološki minimum. Postojala je realna opasnost da nastanu veoma štetne posljedice ukoliko ugalj ne bude obezbjeđen", objasnio je generalni direktor GIKIL-a.\nDodao je da su radnici uložili mnogo truda kako bismo obezbjedili snabdjevanje ugljem sa nekim od naših poslovnih partnera i na taj način smo osigurali opstanak koksne baterije.\nNaveo je da su gubici GIKIL-a zbog poplava iznosili nekoliko miliona dolara.\n"Kada je riječ o ostalim proizvodnim pogonima, naše fabrike Azotara i AMK morale su biti zaustavljene. Filter stanica koja snabdjeva grad Lukavac i našu kompaniju sa vodom takođe je bila ozbiljno ugrožena. Dugoročne posljedice su najveće onda kada smo imali zahtjeve kupaca i nismo bili u stanju da ispoštujemo te zahtjeve. Posebno se zahvaljujem i svim uposlenicima koji su uložili mnogo napora, a mnogi od njih ostali su u fabrici i više od dva dana, kako bi osigurali da ona preživi", rekao je Ganguly.\nVodeći proizvođač metalurškog koksa\nBiznis kompanije GIKIL ogleda se u visoko kvalitetnoj liniji proizvoda koji zadovoljavaju zahtjeve mnogih renomiranih kupaca širom svijeta.\nPrema riječima Gangulyja, to su brendovi izgrađeni na osnovu veza između kvaliteta i povjerenja što GIKIL-u daje poticaj za daljnje inovacije i tehnološko savršenstvo.\n"GIKIL je vodeći proizvođač metalurškog koksa u regionu, poznat po svojim proizvodima vrhunskog kvaliteta i dugoročnim vezama sa kupcima. Dalje, GIKIL proizvodi nus proizvode koksa kako što su sirovi katran, sirovi benzol i amonijum sulfat. Pored fabrike 'Koksara' u okviru kompanije operiraju fabrike za proizvodnju anhidrida maleinske kiseline, đubriva, struje, te pogon za preradu vode i odjel Remonta", naveo je Ganguly.\nKazao je da je GIKIL posvećen izgradnji isplativog i održivog poslovanja koje stvara vrijednost i fokusirano je na kupca i da će idalje biti dobar korporativni građanin i pružati dobro okruženje za svoje zaposlenike i poslovne saradnike.\n"U budućnosti planiramo implementirati projekat proširenja proizvodnje anhidrida maleinske kiseline koji uključuje promjenu reaktora, ugradnju bajpasa oko finalnog hladnjaka i modifikacije na kompresoru zraka. Nakon završetka projekta, kapacitet proizvodnje biće povećan za 20 posto, a norma potrošnje sirovine N-butana biće smanjena za 8,3 posto", kazao je Ganguly.\nJedan od prioriteta u bliskoj budućnosti GIKIL-a je, kako kaže Ganguly, realizacija projekta proizvodnje NPK đubriva koji podrazumijeva izgradnju novog NPK postrojenja na bazi tehnologije zbijanja s godišnjim kapacitetom 54.000 tona.\nPrema njegovim riječima, sav proizvod NPK može biti prodan unutar Bosne i Hercegovine posebno uzimajući u obzir da će to biti jedina NPK fabrika u državi.\n"Važno je reći da želimo implementirati projekat 'Baterije 4' koji podrazumijeva ponovno puštanje u rad 'Baterije 4' s ciljem da proizvodi livački koks. Ukupno vrijeme potrebno za reparaciju, postavljanje i puštanje u rad je do deset mjeseci. Posljednje, ali ne i najmanje važno, je GIKIL-ov novi projekt koji se odnosi na modernizaciju proizvodnje energije, a vezan je za aktiviranje nove elektrane. Tu bi prilagodili dvije tehnologije i to prečišćavanje koksnog gasa i efikasnu proizvodnju električne energije. To je potpuna transformacija načina proizvodnje energije kojom bismo povećati proizvodnju i smanjili emisije u potpunosti", pojasnio je generalni direktor GIKIL-a.\nPoručio je da će se GIKIL truditi i učiniti sve kako bi se nastavio pozitivan ekonomski razvoj u BiH, te razvoj proizvoda i usluga.\nPovećanje proizvodnje i izvoza koksa\nKompanija GIKIL ima više od 1.000 uposlenih, a sa implementacijom navedenih projekata biće potrebno kreirati nova radna mjesta.\nGIKIL je stabilizovao svoju proizvodnju nakon uporne borbe s globalnom ekonomskom krizom. Zajednička borba Uprave i uposlenika GIKIL-a dovela je do povećanja proizvodnje i izvoza koksa.\nOve činjenice pokazuju konačni oporavak Lukavačkog giganta što je se odmah odrazilo na pozitivan ukupni rast industrijske proizvodnje u Federaciji BiH.\nGanguly je kazao da uposlenici GIKIL-a žele da se ovaj trend nastavi u 2015. godini takođe.\n"GIKIL će nastaviti održavati visok standard poslovanja, određen modernim metodologijama kao što su TPM i Six Sigma. U skladu sa standardima koje smo postigli, mi ćemo pokušati predvidjeti probleme na najnižim instancama kako bi uključili sve uposlene u rješavanje problema i nuđenje rješenja za njih. Uprava ima za cilj održati reputaciju GIKIL-a i napraviti nova dostignuća u ovom biznisu, a posebno izvozu", rekao je Ganguly.\nDodao je da uprava kompanije planira sa uvođenjem novih proizvoda i proizvodnih tehnologija učvrstiti svoju poziciju i osvojiti nova tržišta.\n"Imamo dosta novih i interesantnih projekata, te vidim mnogo prilika i veliki potencijal GIKIL-a. Svi ovi mali zajednički koraci će napraviti jedan veliki korak za GIKIL koji će značajno unaprijediti kompaniju. Ubjeđen sam da postoji budućnost za ovu kompaniju", izjavio je Ganguly.\nVišedecenijsko društveno odgovorno poslovanje\nNa pitanje koliko pažnje posvećuju društveno odgovornom poslovanju, Ganguly je rekao da GIKIL postoji više od 60 godina i da je korporativna društvena odgovornost ugrađena u kulturu i poslovnu strategiju preduzeća.\n"U četiri akcije dobrovoljnog darivanja krvi, održane tokom 2014. godine, u GIKIL-u čak 312 osoba darovalo je krv. Ova fascinantna brojka dokazuje visoku svijest o potrebi i vrijednostima dobrovoljnog darivanja krvi koja u našoj kompaniji postoji više decenija. GIKIL njeguje vrijednosti sporta, te sponzoriše plivački klub 'Galeb GIKIL' iz Lukavca, čime potvrđuje predanost u promovisanju zdravog načina života i pravilnog odgoja mladih", dodao je.\nUz finansijsku podršku GIKIL-a, Sportsko ribolovno društvo "Smuđ" Lukavac provodi velike akciju poribljavanja jezera Modrac, čime riblji fond najvećeg akumulacionog jezera u BiH svake godine bude obogaćen sa mlađi šarana.\n"Imamo potrebu podstaći snažno i efektivno partnerstvo između poslovnog sektora, javnih i nevladinih organizacija u zajednici kako bi se dovela stvarna promjena u načinu razmišljanja, a koja će poboljšati održivost društva. Finansijska kriza donosi nove izazove takođe. Ali biti dobar korporativni sugrađanin za GIKIL ostaje glavni prioritet i nastavljamo sa našim programom korporativne društvene odgovornosti", spomenuo je Ganguly.\nSpašeno 1.258 radnih mjesta\nGIKIL je 8. jula 2014. godine obilježio deset godina od pokretanja proizvodnje na Petoj koksnoj bateriji.\nNa ovaj dan 2004. godine pokrenuta je proizvodnja koksa u proizvodnim pogonima nekadašnjeg "Koksno hemijskog kombinata Boris Kidrič", obezbijedivši tako ponovno uposlenje za 1.258 radnika.\nOstat će upamćeno da je u rekordno kratkom roku završena investicija Pete koksne baterije, te pokrenuta proizvodnja koksa koja nije bila u funkciju punih 12 godina.\n"U proteklih deset godina, i pored mnogobrojnih izazova, intenzivno se radilo na dostizanju maksmalnog kapaciteta, usavršavanju proizvodnje i plasmanu koksa na zahtjevno svjetsko tržište. Velika sredstva izdvojena su i za potrebe zaštite okoliša i humanizaciju radnih uslova", rekao je Ganguly.\nDoprinos obnovi i razvoju BiH\nGanguly je zaključio je da je kompanija GIKIL dala veliki doprinos u procesu industrijske obnove i razvoja Bosne i Hercegovine nakon rata.\n"Danas, GIKIL je jedna od ključnih kompanija zaslužna za rast industrijske proizvodnje u Federaciji BiH. Radnici i Uprava GIKIL-a zajedno, sa zajedničkim duhom i stalnim unaprijeđenjem timskog rada i jedinstva omogućili su da ova kompaniju radi u kontinuitetu", izjavio je Ganguly.\nNovi udar na džepove građana: Očekuje se poskupljenje goriva u BiH\nTOP 20: Kompanije u Tuzlanskom kantonu povećale prihode i dobit\nTop 20 u 2021: Ovo su kompanije iz FBiH koje su najbolje poslovale\nPogledajte ko su najveći bh. izvoznici i uvoznici u 2021.\nFerk donio novi Pravilnik o kontnom planu i više rješenja dozvole za rad\nVlada TK poziva GIKIL da obrazloži da li su poduzete mjere u vezi sa Koksarom\nVanjskotrgovinska komora Bosne i Hercegovine u posjeti GIKIL-u\nTOP 20: Kompanije u Tuzlanskom kantonu ostvarile prihod od 7,4 milijardi KM\nTop 20 kompanija po prihodu i dobiti u Federaciji BiH 2020. godine\nLista najvećih izvoznika i uvoznika u 2020. godini\nGIKIL između dozvole i katanca\nOvo su najveći izvoznici u BiH u prvoj polovini 2020. godine\nGIKIL počeo realizaciju projekta sanacije onečišćenog zemljišta\nGIKIL traži da radi iako nema okolinsku dozvolu\nPogledajte TOP 20 kompanija u BiH po ostvarenom prihodu i dobiti u 2019. godini\nTOP 20 kompanija u TK po prihodu, dobiti i broju radnika\nOve kompanije su najveći gubitaši u FBiH\nTOP 20 kompanija FBiH po ostvarenom prihodu i dobiti u 2019.\nNovalić: ŽFBiH osigurale nesmetan promet robe, biće dovoljno brašna na policama\nGlobal Ispat KIL d.o.o. Lukavac\nul. Željeznička br. 1 75300 Lukavac\nSMUDJ UDRUŽENJENE GRADJANJA, LUKAVAC\nLUKAVAC LUKAVAC 75300 Lukavac


PRIZNANJE iz sveta: AMERI su ŠTITILI TERORISTE, Hrvati Srbima sudili redom | Srbija\nPRIZNANJE iz sveta: AMERI su ŠTITILI TERORISTE, Hrvati Srbima sudili redom | Mondo Portal\n18. april, 11:53\nPRIZNANJE iz sveta: AMERI su ŠTITILI TERORISTE, Hrvati Srbima sudili redom 13 Podeli Podeli na facebook Podeli na twitter Podeli na viber Pošalji na mail\n22.09.2019. / 07:53 10:12\nIzvor MONDO/Agencije 22.09.2019. / 07:53 10:12\nPrvi međunarodni sudija na Kosovu i Metohiji, Krister Karphamar tvrdi da su predstavnici SAD štitili pripadnike OVK od sudskog procesuiranja, a da se u Hrvatskoj sudilo Srbima samo zato što su Srbi.\nKarphamar je u intervjuu za "Večernje novosti" govorio o slučaju podmetanja bombe pod autobus Niš ekspresa 2001. godine kod Podujeva, navodeći da nema sumnje da je Fljorim Ejupi bio jedan od dvojice terorista koji su podmetnuli minu sa oko 100 kilograma eksploziva.\nKarphamar je opisao još jedan slučaj koji se odigrao u vreme terorističkog napada kod Podujeva, kada ga je zvala komanda britanskog Kfora da obavi uviđaj u vezi s grupom presretnutih albanskih terorista na granici sa centralnom Srbijom, a koji su teško naoružani krenuli u tadašnju Zonu bezbednosti gde je u toku bila albanska pobuna. Ubrzo im je, međutim, javljeno da se sve obustavlja. "Visoki britanski oficir je došao i objasnio da su engleske vojnike okružili specijalci iz američkog kontingenta i sa puškama na gotovs ih primorali da puste teroriste da nastave 'misiju'", ispričao je Karphamar.\nKako je rekao, ne može da zaboravi razgovor sa predsednikom suda u Prištini, Hašimom Musom, koji mu je u oktobru 2001. godine, sugerišući da pusti Ejupija iz pritvora, tražio da "učini uslugu albanskom narodu".\n"Naravno, nisam to uradio. Ali, Ejupi se našao na slobodi jer su ga Amerikanci odveli iz pritvora, a potom pustili da pobegne iz Bondstila", kazao je Karphamar, čija knjiga "Sudija u zemlji bezakonja" na srpskom jeziku treba da se pojavi na predstojećem beogradskom Sajmu knjiga.\nKarphamar je rekao da su albanski civilni sudovi ustrojeni tako da osude baš svakog Srbina, navodeći kao primjer slučaj Momčilovića, dva brata i oca iz Gnjilana koji su bili utamničeni u bazi Bondstil od jula 1999. do septembra 2000. godine.\nOn podseća da su Momčilovići pritvoreni kada su američki vojnici tokom akcije u Gnjilanu jula 1999. godine ubili komandanta OVK, a ranili njegovog pomoćnika, spasavajući tu srpsku porodicu, ali su albanske sudije mislile drugačije i u prvostepenim postupcima osudile Srbe.\nHRVATSKO PRAVOSUĐE - CIVILIZACIJSKI ŠOK\nŠvedski sudija, koji je bio deo međunarodne pravne misije na području Istočne Slavonije 1996. godine, rekao je da je diskriminatorski odnos prema srpskom narodu uvideo čim je došao na prostore Balkana.\nOn je istakao da je odnos hrvatskog pravosuđa i zvaničnika prema Srbima za njega bio civilizacijski šok. Prvi slučaj sa kojim se susreo odnosi se na pet srpskih poljoprivrednika iz mesta Šodolovci, koji su optuženi da su tokom sukoba 1992. godine granatirali Osijek.\nKarphamar je naveo da je oni nikakve veze sa granatiranjem nisu mogli da imaju i da nikakvi dokazi u optužnici nisu ni priloženi, pa je bio ubeđen da će biti oslobođeni i čak je uticao na petog okrivljenog da se vrati iz izbeglištva i sedne na optuženičku klupu.\n"Pre izricanja presude video sam kako iz kancelarije sudije izlaze hrvatski ministar policije i pravosuđa i onda su svi Srbi proglašeni krivima i osuđeni na višegodišnje robije", rekao je Karphamar.\nOn je naveo da ga je podednako zaprepastilo i obrazloženje presude "Šodolovačkoj grupi" hrvatskog ministra pravosuđa, koji je medijima rekao "kada ne možemo da uhvatimo krupne ribe, sudimo kome možemo".\nKarphamar je naveo da je, budući da ništa nije ukazivalo na krivicu Šodolovčana, skupio sa prijateljima iz Švedske novac i platio najboljeg advokata koji je oslobodio te ljude.\nKosovo unmik amerikanci SAD Terorizam ovk\n22.09.2019. / 12:26\nTako je to zato sto Srbi nemaju drzavu da ih stiti...\n22.09.2019. / 12:09\nJoš samo da je istina\n22.09.2019. / 11:29\nSve na njihovu glavu I familiju I drzavu da Im se vrati od Boga...


Bačva za vino sa slavinom od masivne borovine 6 L - Jeftinije.hr\nPočetna / Alati i strojevi / Poljoprivredni strojevi i vinogradarstvo / Kanistri, demižoni i bačve / Bačva za vino sa slavinom od masivne borovine 6 L\nPonuda trgovine Bazzar za proizvod Bačva za vino sa slavinom od masivne borovine 6 L. Ispravnost cijene i podataka provjeri na web stranici trgovine.\nJeftinije.hr je vodeći portal za usporednu kupovinu u Hrvatskoj, koji kupcima omogućuje informirane i pametne kupovine. Usporedi ponude trgovina za Bačva za vino sa slavinom od masivne borovine 6 L i izaberi najbolju. Kanistri, demižoni i bačve iz kategorije Poljoprivredni strojevi i vinogradarstvo je najbolja kupovina, ukoliko želiš kvalitetan proizvod po najboljoj cijeni.\nPročitaj opis proizvoda Bačva za vino sa slavinom od masivne borovine 6 L i provjeri da li je prikladan za tebe ili pogledaj ostale proizvode marke VIDAXL. Opis i tehnički podaci proizvoda Bačva za vino sa slavinom od masivne borovine 6 L mogu se razlikovati od onih u web trgovini gdje ćeš obaviti kupnju. Bačva za vino sa slavinom od masivne borovine 6 L je u slobodnoj prodaji u trgovini Bazzar po cijeni koja je navedena pored svakog trgovca u kartici “Trgovine”.\nJamstvo i uvjete garancije za Bačva za vino sa slavinom od masivne borovine 6 L provjeri u trgovini gdje ga namjeravaš kupiti. Slika za Bačva za vino sa slavinom od masivne borovine 6 L može biti simbolična, zato prije kupovine u trgovini provjeri radi li se o istom proizvodu.


Izvještavanje i analiza — blog.inteligencija.com\nArchive for category: Izvještavanje i analiza\nData Mining, Izvještavanje i analiza\nAutor: Hrvoje Gabelica Podaci iz dana u dan postaju “crno zlato” i dolazi do trenda korištenja analitičkih alata u svim odjelima svake organizacije. Noćna mora svakog odjela za ljudske resurse je utvrđivanje zašto ljudi masivno odlaze iz tvrtke i postoji li neki konkretan uzorak među podacima koji to mogu dokazati. […]\nIzvještavanje i analiza, SAP\nAutor: Maja Španić Kezan S pojavom in-memory i big data koncepta, omogućio se i ubrzani razvoj i šira praktična primjenjivost prediktivnih analitika. Kako bi se korištenje prediktivne analitike još više pojednostavilo, SAP je razvio set predefiniranih prediktivnih algoritama i funkcija koji se mogu koristiti: SAP PAL (engl. Predictive Analysis Library) […]\nAutor: Hrvoje Gabelica U prošlom Tableau članku na blogu Poslovne Inteligencije smo pisali o općenitim stvarima o Tableau proizvodima, gdje smo se dotakli tema oko vrsta Tableau proizvoda, spajanja na izvore podataka te vizualizacije podataka. U ovom članku ćemo pisati o tome što je potrebno znati prije nego što kupite ili […]\nVizable je besplatna aplikacija za vizualizaciju i analizu podataka koja je (zasad) namijenjena za Apple-ov iPad. Princip analize podataka je jednostavan za korištenje i sve se odvija putem osnovnim pokretima.\nIzvještavanje i analiza, Uncategorized\nBig Data, Integracija podataka, Izvještavanje i analiza\nNačela masivnog paralelnog procesiranja primjenjiva su na izvođenje naprednih analitičkih funkcija nad velikim količinama podataka\nPicture – Courtesy of Tableau Software A few years ago, I would have never guessed that I would ever work in data visualization field. Things were straightforward to me. Study economics, statistics and machine learning. That was my choice of work. Today things are the same, only supplemented with the […]


utorak, 27.10.2020. ✝ Verski kalendar\n☦ Prepodobna mati Paraskeva – Sveta Petka\n✡ 9. Hešvan\n99,07 99,67 99,37\n109,45 110,11 109,78\nAutor: Dubravka Lakić\n22.05.2019 u 12:00\nDuhovi iz skrivenih podruma stvarnosti\nKan – Da li će se Pedru Almodovaru zbog filma „Bol i slava” konačno dogoditi prva „Zlatna palma“ u karijeri? Sudeći po brojnim kritičarskim listama sa ocenama do sada viđenih festivalskih filmova, nema sumnje da hoće. Njegove ocene i dalje su najviše. Predsednik žirija, meksički „oskarovac” Alehandro Gonzales Injaritu, od kritičara je dobio jasan signal. Ovakva predviđanja, kao što znate, niti koga obavezuju niti moraju išta da znače onima koji će doneti konačnu odluku o laureatima 72. Kanskog festivala. Kan je već ušao u svoju drugu polovinu, a da se još uvek nije pojavio film koji bi zasenio Almodovarov. Po kritičarskim ocenama su mu blizu i filmovi Kena Louča („Žao nam je što smo vas propustili”), kineskog reditelja Dijao Jinana („Jezero divlje guske”), rumunskog autora Kornelija\n20.05.2019 u 12:00\nTržište ne zanima naš kvalitet života\n72. KAN Kan- Čitav današnji svet počiva na četiri duše. Na članovima četvoročlane britanske radničke porodice iz Njukastla. Na junacima novog filma uvek maestralnog Kena Louča – „Žao nam je što smo vas propustili“ i njegovog vernog scenariste Pola Lavertija, sa kojim tako istrajno vodi svoje filmske bitke za radnička i ljudska prava. Slavnom britanskom reditelju, višestrukom osvajaču raznih kanskih filmskih nagrada tokom bogate filmske karijere i vlasniku čak dve kanske „Zlatne palme“ sa šansom da osvoji i treću, godine (rođen je 1935) kao da ništa ne mogu. U razgovoru za „Politiku“ upriličenom u hotelu „Resideal“ po kišnom i hladnom kanskom danu, požalio se jedino na bolove u ramenu posle operacije koju je nedavno imao. Živahan je i dinamičan i uprkos sumornoj temi novog\n19.05.2019 u 21:00\nPun krug jednog umetničkog života\nKan – Nešto malo iz filmova „Sve o mojoj majci” (kanska „Palma” za najbolju režiju i Oskar za najbolji strani film 1999) i „Vrati se” i mnogo toga ličnog našlo se u „Bolu i slavi”, novom autorskom filmskom delu legendarnog španskog scenariste i reditelja Pedra Almodovara, s kojim je zagrejao srca većine evropskih filmskih kritičara, a od publike doživeo ovacije. Ako iko zna da dopre do srca gledalaca, da zagolica maštu i ispuni oči bojama, a uši muzikom, onda je to Almodovar. Čini on to i sada, s tim što i gledaoce i samog sebe suočava sa težinom nagomilanih godina, sa bolestima koje idu sa starošću uzrokujući često i krizu u stvaralaštvu, a ovakva vrsta suočavanja provocira i po koju suzu u oku. U „Bolu i slavi” Almodovar nam upravo i priča o tome – o često parališućim fizičkim\n19.05.2019 u 19:00\nOmraženi filmski lepotan\nVidno isfrustriran na uvodnoj konferenciji za novinare u danu pred početak 72. Kanskog festivala, a odgovarajući na bučne novinarske napade, Tjeri Fremo je kao umetnički čelnik izgovorio i sledeće: „Ne dodeljujemo Alenu Delonu Nobelovu nagradu, već počasnu „Zlatnu palmu” za njegovu sveukupnu glumačku karijeru koja traje već šest decenija.” Seks-simbolu filmskih šezdesetih i sedamdesetih godina prošlog veka, Alenu Fabijenu Morisu Marselu Delonu (1935) neće večeras u Kanu biti uručen Nobel. Na svečanosti u Teatru Debisi pred projekciju restaurirane kopije Lozijevog filma „Gospodin Klajn”, o problematičnom trgovcu nekretninama i ženskarošu tokom okupacije Francuske 1942. godine, s Delonom u glavnoj roli, neće se dakle čuti hvalospevi o njegovoj ličnosti. Ne, biće to ceremonija dodele\n17.05.2019 u 12:00\nGde je dom radničke klase\nKan – Već trinaesti put u glavnom takmičarskom programu Kanskog festivala i sa već osvojene dve „Zlatne palme“ („Vetar koji njiše vetar“ i „Ja, Danijel Blejk“) veliki povratnik Ken Louč (1936) ponovo je sa svojim vernim scenaristom Polom Lavertijem priredio publici susret sa „obezglavljenom“ radničkom klasom. Ovog puta u dirljivom, kao i uvek društveno-politički angažovanom, porodičnom filmu „Žao nam je što smo vas propustili” koji je sinoć u velikom Teatru Limijer imao svoju svetsku premijeru. Louč i Laverti u fokus ove nove filmske priče stavljaju bračni par sa dvoje dece tinejdžerskog uzrasta i publici eksplicitno pokazuju njihovu očajničku borbu za preživljavanje u svakodnevici u modernoj Engleskoj. Žena kao draga i prilježna negovateljica starih i napuštenih lica koje svakodnevno\n16.05.2019 u 12:00\nNeće nas ni vanzemaljci\nKan – Odličan izbor filma za početak 72. Kanskog festivala. Inteligentno duhovit i zabavan, i parodičan i alegoričan i ironičan, novi film Džima Džarmuša „Mrtvi ne umiru” ne samo što je na crveni kanski tepih doveo čitavu plejadu toliko poželjnih filmskih zvezda u čijoj su pojavi uživali i gledaoci u čak 600 bioskopa širom Francuske u kojima je bio organizovan direktan prenos svečanosti otvaranja, već je i razgalio tradicionalno sumnjičave i stroge filmske kritičare. Ovo je još jedan vrlo dobar nastup kultnog američkog nezavisnog scenariste i reditelja na Kanskom festivalu na kojem evo boravi već 13. put od kako je 1984. sa filmom „Čudnije od raja” osvojio „Zlatnu kameru” kao najbolji debitant. Džarmuš je zajedno sa svojom suprugom, rediteljkom i glumicom Sarom\n14.05.2019 u 12:00\nDžim Džarmuš za festivalski početak\nOd našeg specijalnog izveštača Kan – Pet godina posle kanskog nastupa vampirskog „Samo ljubavnici opstaju” legendarni američki nezavisni reditelj Džim Džarmuš vraća se sa nekom vrstom zombi-filma „Mrtvi ne umiru”, sa Bilijem Marejem, Kloe Sevinji i Adamom Drajverom u glavnim ulogama, kako bi sa njim svečano večeras otvorio 72. Kanski festival i započeo trku za ovogodišnju „Zlatnu palmu”. Džarmuš je u zvaničnoj konkurenciji zajedno sa Pedrom Almodovarom, Markom Belokijom, Terensom Malikom, Kenom Loučom, braćom Darden, Sulejmanom, Deplešenom, Dolanom, Porumbojuom (jedini predstavnik istočne Evrope) i četiri žene rediteljke: Hosnerovom, Trijeoovom, Diopovom i Sjamaovom (osim Džesike Hosner sve su debitantkinje). Prvobitno objavljenoj zvaničnoj takmičarskoj listi od 19 filmova u\n13.05.2019 u 12:00\nIma li slobodnih ljudi\nSkil i Badi su Romi ili Cigani, rođeni u zrenjaninskoj mahali kakvih ima širom Balkana, u kojima se pripadnici naroda bez jedinstvene države jedino osećaju ušuškano, kao svoji na svome. Skil i Badi su istovremeno i sa privremenom radnom dozvolom u Nemačkoj. U rodnoj Srbiji pripadaju omalovažavanoj romskoj populaciji, a u Nemačkoj su nerado prihvaćeni migranti. Međutim, oni imaju nešto što mnogi drugi nemaju – hrabrost, volju i slobodu da sve što im leži na duši jasno i glasno u svakom trenutku kažu kroz svoje pesme. Ova dva brata su sada već širom Evrope poznati hiphoperi, znani kao „Gipsy Mafia”, a sada su i glavni junaci novog dokumentarnog filma Andrijane Stojković koji se premijerno prikazuje na 12. Beldoksu. Zanimljiv, dinamičan i poučan film „To sam što jesam: Gipsy Mafia”, kroz\n10.05.2019 u 11:12\nŠahovska igra dva iskusna igrača\nJedna od najznačajnijih figura s kraja 20. veka bez sumnje je bio Mihail Sergejevič Gorbačov – poslednji lider ujedinjenog Sovjetskog Saveza (1985–1990), arhitekta „perestrojke“ (političko restruktuiranje) i „glasnosti“ (transparentnost vlasti), čije su reforme dovele do kraja Hladnog rata, kraja političke vlasti Komunističke partije, ali i kraja moćne i ogromne države koja se raspala. Dobitnik Nobelove nagrade za mir (1990) i čovek koji je još uvek uvaženiji u inostranstvu nego kod kuće, gde ga i dalje mnogi okrivljuju za raspad SSSR, glavni je protagonista 90-minutnog dokumentarnog filma „Upoznati Gorbačova” Vernera Hercoga i Andrea Zingera, koji je od prošlogodišnjeg festivala u Amsterdamu, zatim i Torontu, već duže na svetskoj turneji pa je tako stigao i na Beldoks gde se prikazuje\n08.05.2019 u 11:20\nGodine vernosti dokumentarnom filmu\nOd večeras pa do 15. maja, na 11 gradskih lokacija, publiku Beogradskog festivala dokumentarnog filma, sve popularnijeg i ambicioznijeg Beldoksa, očekuje gotovo 120 naslova savremenog dokumentarnog filma, od kojih će neki – poput filma otvaranja „Linija života” Darka Bajića u Kombank areni, upravo ovde imati i svoju svetsku premijeru. Ovogodišnji Beldoks osim Međunarodnog i Srpskog takmičarskog programa nudi još 14 programskih celina (ukupno 16) i obilje intrigantnih filmova koji, svaki na svoj način, daju sliku ovog našeg doba i stvarnosti koja je često sve samo ne prijatna. U pravom filmskom obilju ima i dovoljan broj delikatesa poput filmova: Vima Vendersa „Papa Franja: Čovek od reči” koji je premijerno prikazan na prošlogodišnjem Kanskom festivalu, Vernera Hercoga „Upoznati Gorbačova” u\nPočetna / Dubravka Lakić\n26.10.2020 u 23:49\n26.10.2020 u 23:21\nPravosuđe u Boliviji povuklo nalog za hapšenje Eva Moralesa\n26.10.2020 u 23:14\nU Brazilu 15.726 novih slučajeva korone, 263 osobe preminule\n26.10.2020 u 23:03\nNerešeno Milana i Rome, dva gola Ibrahimovića\n26.10.2020 u 22:44\nZa učešće na „Pesmi Evrovizije” prijavljena 41 zemlja, učestvuje i Srbija\n26.10.2020 u 22:21\nČeška od srede uvodi policijski čas


NACRT ZAKONA O IZMENI ZAKONA O DRŽAVNOJ UPRAVI: U mišljenju Agencije za borbu protiv korupcije o Nacrtu zakona istaknuto je da je zakonskim odredbama neophodno jasno predvideti kao pravilo da će se javne rasprave sprovoditi u procesu pripreme svih nacrta zakona, a ne samo onih kojima se bitno menja pravni režim u jednoj oblasti, odnosno uređuju pitanja koja posebno zanimaju javnost\nNacrtom zakona o izmeni Zakona o državnoj upravi neophodno je jasno predvideti kao pravilo da će se javne rasprave sprovoditi u procesu pripreme svih nacrta zakona, a ne samo onih kojima se bitno menja pravni režim u jednoj oblasti, odnosno uređuju pitanja koja posebno zanimaju javnost.\nDodatno, odredbama Nacrta zakona potrebno je utvrditi obavezu sprovođenja javne rasprave i povodom polaznih osnova za izradu zakona, kao i nakon utvrđivanja teksta nacrta, te predvideti da tekst nacrta zakona upućen na javnu raspravu može biti menjan prvenstveno na osnovu prihvaćenih primedbi i sugestija iznetih tokom javne rasprave, navodi se u mišljenju Agencije za borbu protiv korupcije o Nacrtu zakona\nPredmet Nacrta zakona je izmena odredaba Zakona o državnoj upravi ("Sl. glasnik RS", br. 79/2005, 101/2007, 95/2010 i 99/2014) koje uređuju uslove za održavanje javne rasprave u pripremi zakona. Kako je navedeno u obrazloženju, Nacrtom zakona uspostavlja se obaveza uključivanja javnosti u pripremu zakona, propisa i drugih akata. Osnovni cilj predloženih izmena je definisanje učešća javnosti u pripremi zakona, propisa i drugih akata, koje podrazumeva:\na) blagovremeno stavljanje na uvid javnosti nacrta zakona ili propisa, kao i polaznih osnova za pripremu zakona, te\nb) javne rasprave u pogledu zakona i drugih akata kojima se bitno menja pravni režim u određenoj oblasti.\nNacrt zakona sadrži značajne novine, kao što je uvođenje obaveze ministarstava i posebnih organizacija da pripreme i stave na uvid javnosti polazne osnove za izradu zakona, u trenutku početka rada na pripremi zakona, kao i svaki nacrt zakona, sa pratećim obrazloženjem, najkasnije u trenutku dostavljanja drugim organima u postupku pribavljanja mišljenja. Međutim, s druge strane, Nacrtom zakona nije propisana obaveza sprovođenja javne rasprave prilikom pripreme svih zakona, već, kao što je i sada slučaj, samo onih zakona kojima se bitno menja pravni režim u jednoj oblasti, odnosno uređuju pitanja koja posebno zanimaju javnost.\nS obzirom na to da kriterijumi za utvrđivanje kada je obavezno sprovesti javnu raspravu prilikom pripreme zakona nisu dovoljno jasno određeni u Zakonu o državnoj upravi i Poslovniku Vlade, odnosno da su podložni različitim tumačenjima u praksi, jasno je da je ova pitanja neophodno detaljno urediti izmenama i dopunama pomenutih propisa. Imajući u vidu navedeno, izmene Zakona o državnoj upravi i Poslovnika Vlade u oblasti javnih rasprava predviđene su strateškim dokumentima u oblasti borbe protiv korupcije - Nacionalnom strategijom za borbu protiv korupcije, Akcionim planom za njeno sprovođenje, kao i Akcionim planom za Poglavlje 23 - potpoglavlje Borba protiv korupcije, te Akcionim planom za sprovođenje inicijative Partnerstvo za otvorenu upravu u Republici Srbiji za 2016. i 2017. godinu.\nNa neophodnost izmene propisa kojima se uređuje sprovođenje javnih rasprava ukazano je i u izveštajima relevantnih međunarodnih organizacija. Naime, prema oceni Evropske komisije iz Izveštaja o napretku Srbije za 2015. godinu, javne rasprave bi trebalo da obuhvataju širu javnost i da budu organizovane u realnijim vremenskim okvirima, kako bi sve zainteresovane strane mogle da daju svoj kvalitativan doprinos. Ovo je naročito nužno kod nacrta zakona s velikim ekonomskim i društvenim uticajem. Dodatno, u Izveštaju o napretku Srbije za 2016. godinu navedeno je da je inkluzivnost, transparentnost i kvalitet izrade propisa i efikasnog nadzora izvršne vlasti potrebno dodatno poboljšati.\nJavne rasprave predstavljaju jedan od značajnijih preventivnih mehanizama u borbi protiv korupcije, kojim se omogućava zainteresovanoj javnosti da doprinese kvalitetu propisa, te utvrđivanju da li su rešenja o kojima se raspravljalo utemeljena na javnom interesu, ili ne. Nažalost, ne tako retko dešava se da Vlada upućuje predloge zakona u skupštinsku proceduru bez prethodno sprovedene javne rasprave. Tako doneti zakoni, po pravilu, imaju izvesne manjkavosti i stvaraju prostor za favorizovanje pojedinačnih interesa na štetu javnog interesa, tj. za usvajanje zakonskih rešenja koja će sadržati rizike korupcije. S druge strane, ministarstva često, i kada dođe do sprovođenja javnih rasprava, ne uzimaju u obzir upućene primedbe i sugestije, te u izveštajima o sprovedenim javnim raspravama ne obrazlažu na koji način su te primedbe i sugestije razmatrali i da li su ih i u kojoj meri prihvatili.\nNacrt zakona sadrži značajne novine, kao što su uvođenje obaveze ministarstava i posebnih organizacija da pripreme i stave na uvid javnosti polazne osnove za izradu zakona, u trenutku početka rada na pripremi zakona, kao i svaki nacrt zakona, sa pratećim obrazloženjem, najkasnije u trenutku dostavljanja drugim organima u postupku pribavljanja mišljenja. Dodatno, Nacrtom zakona proširuje se krug akata prilikom čije pripreme postoji dužnost sprovođenja javne rasprave - strategije, akcioni planovi i drugi planski akti, kao i podzakonski akta kojima se razrađuju pojedine odredbe ili se određuje način izvršenja pojedinih odredbi zakona kojima se bitno menja pravni režim u jednoj oblasti ili kojima se uređuju pitanja koja posebno zanimaju javnost. Međutim, s druge strane, Nacrtom zakona nije propisana obaveza sprovođenja javne rasprave prilikom pripreme svih zakona, već, kao što je i sada slučaj, samo onih zakona kojima se bitno menja pravni režim u jednoj oblasti, odnosno uređuju pitanja koja posebno zanimaju javnost.\nKonkretno, Nacrtom zakona predviđeno je da su ministarstva i posebne organizacije dužni da pripreme i stave na uvid javnosti polazne osnove za izradu zakona, preko internet stranice organa i portala e-uprave, u trenutku početka rada na pripremi zakona. Međutim, Nacrt zakona ne predviđa da su ministarstva i posebne organizacije u okviru ove obaveze dužni da omoguće zainteresovanim građanima, organizacijama civilnog društva i predstavnicima stručne javnosti da u određenom vremenskom periodu dostave eventualne sugestije i komentare na polazne osnove za izradu zakona, te da takve sugestije i komentare razmotre i o tome sačine izveštaj. Imajući u vidu da je potrebno omogućiti javnosti da se izjasni o predloženim rešenjima u raznim fazama zakonodavnog postupka, mišljenja smo da bi Nacrtom zakona trebalo utvrditi obavezu sprovođenja javne rasprave i povodom polaznih osnova za izradu zakona, kao i nakon utvrđivanja teksta nacrta.\nNacrtom zakona nije propisana obaveza sprovođenja javne rasprave prilikom pripreme svih zakona, već, kao što je i sada slučaj, samo onih kojima se bitno menja pravni režim u jednoj oblasti, odnosno uređuju pitanja koja posebno zanimaju javnost. S obzirom na to da nisu određeni jasni i precizni kriterijumi za utvrđivanje da li se u konkretnom slučaju radi o zakonu kojim se bitno menja pravni režim u jednoj oblasti, odnosno uređuju pitanja koja posebno zanimaju javnost, ovu odredbu je neophodno izmeniti. Naime, Nacrtom zakona potrebno je jasno predvideti kao pravilo da će se javne rasprave sprovoditi u procesu pripreme svih nacrta zakona, a ne samo onih kojima se bitno menja pravni režim u jednoj oblasti, odnosno uređuju pitanja koja posebno zanimaju javnost. Izuzetak od ovog pravila, tj. donošenje zakona bez prethodno sprovedene javne rasprave, trebalo bi predvideti samo u onim slučajevima kada su za to ispunjeni zakonskim odredbama precizno propisani uslovi i kriterijumi - na primer, izmene zakona tzv. "tehničke prirode", kojima se ne utiče na već propisane uslove i način ostvarivanja prava i obaveza fizičkih i pravnih lica. Na ovaj način, bili bi otklonjeni nedostaci koji postoje u važećem normativnom okviru u ovoj oblasti, kojim se omogućava nadležnom odboru Vlade da, na obrazloženi predlog predlagača, odluči da se ne sprovede javna rasprava prilikom pripreme novog zakona, odnosno da procenjuje u svakom konkretnom slučaju, prilikom pripreme zakona o izmenama i dopunama zakona, da li su ispunjeni kriterijumi za sprovođenje javne rasprave, tj. da li se tim zakonom bitno menjaju rešenja iz postojećeg zakona.\nDodatno, Nacrtom zakona potrebno je predvideti da tekst nacrta zakona upućen na javnu raspravu može biti menjan prvenstveno na osnovu prihvaćenih primedbi i sugestija iznetih tokom javne rasprave.\nNa kraju, važno je napomenuti da bi prilikom pripreme izmena Poslovnika Vlade, u skladu sa izmenama Zakona, trebalo predvideti obavezu organa koji priprema nacrt zakona da pre detaljnog izveštaja o sprovedenoj javnoj raspravi objavi na svojoj internet stranici sve prispele predloge i komentare, kao i razloge zbog kojih jeste ili nije prihvatio upućene predloge.\nIzvor: Vebsajt Agencije za borbu protiv korupcije, 11.01.2016.


Praznik posvećen Svetom prvomučeniku i arhiđakonu Stefanu | RTK\nPraznik posvećen Svetom prvomučeniku i arhiđakonu Stefanu\nSrpska pravoslavna crkva danas obeležava praznik posvećen Svetom prvomučeniku i arhiđakonu Stefanu. Stevanjdan slavi veliki broj građana a pošto pada na treći dan Božića, to je i prva krsna slava u godini.\nOvog sveca Srbi nazivaju u Stevanom Vetrovitim, pa veruju da se treba čuvati vetra, da ne bi došlo do ozbiljnog razboljevanja.\nPrethodno : Dve trećine korisnika JKP Gradska toplana u Kruševcu od jutros ima grejanje slabijeg inteziteta\nSledeće : Priznanje Jeleni Veljković, zvanično jedinoj ženi koja se u Kruševcu bavi obućarskim zanatom


Predsjedništvo BiH: Pred nama su teški dani – TVSA.BA\nSubota, 21 Maja, 2022 5:04\nNaslovna/Vijesti/Bosna i Hercegovina/Predsjedništvo BiH: Pred nama su teški dani\nPredsjedništvo BiH: Pred nama su teški dani\nČetvrtak, 26 Marta 2020, 7:08\nSačuvajmo živote i zdravlje. Pokažimo odgovornost, solidarnost i zajedništvo, jer je to uslov da savladamo izazov s kojim smo suočeni – navodi se u zajedničkoj izjavi članova bh. Predsjedništva, saopćeno je iz Službe za odnose s javnošću te institucije.\nStručnjaci: Tokom karantine važno unošenje vitamina


Dr. sc. Nevenko Herceg, predsjednik Vlade Hercegovačko-neretvanske županije danas je obišao Likovnu koloniju „OCRT“ u Blagaju koja se održava u sklopu manifestacije „Lipanjske zore“.\n„Ova već tradicionalna likovna kolonija još je jedno u nizu bogatih kulturnih zbivanja u našoj županiji. Zahvaljujem svim sudionicima ovog uistinu vrijednog događaja, kao i svima onima koji svojim dolaskom podupiru ovu likovnu koloniju“ kazao je predsjednik Herceg.\nInače, drugu Likovnu koloniju „OCRT“ organizira Udruga „Lipanj“ i Hrvatski dom herceg Stjepan Kosača, a pod pokroviteljstvom dr. sc. Nevenka Hercega, predsjednika Vlade Hercegovačko-neretvanske županije i Ljube Belišća, gradonačelnika Grada Mostara s ciljem okupljanja afirmiranih i neafirmiranih mladih umjetnika iz Mostara i drugih gradova BiH.\nKoloniju će posjetiti i štićenici Udruge za Down sindrom Mostar, polaznici Glazbene škole Ivana plemenitog Zajca, te učenici Koledža Ujedinjenog svijeta Mostar, koji će upoznati sudionike Kolonije i okušati se u crtačkim tehnikama.


MUSEMIĆ ŽESTOKO OPLEO PO UPRAVI FK SARAJEVO: 'Trebali su iz LJUDSKIH I SPORTSKIH RAZLOGA pustiti još...' | Slobodna Bosna\nMUSEMIĆ ŽESTOKO OPLEO PO UPRAVI FK SARAJEVO: "Trebali su iz LJUDSKIH I SPORTSKIH RAZLOGA pustiti još..."\nNakon što je danas u poslijepodnevnim satima održana hitna sjednica Upravnog odbora Fudbalskog kluba Sarajevo na kojoj je donesena odluka da se Husref Musemić razrješava funkcije šefa stručnog štaba, uslijedila je i reakcija Husrefa Musemića na cijelu situaciju.\nMusemić je mišljenja da je uprava trebala sačekati završetak prvenstva a zatim donijeti ovu odluku, naglašava ipak da poštuje odluku.\n"Ja sam saznao prije 10,15 minuta, nisam bio u Sarajevu pa mi nisu mogli saopćiti to. Poštujem, to je njihova odluka, oni imaju pravo na to, a moje mišljenje je da su mogli sačekati barem ovo kolo i da se prvenstvo završi. Dugo je sve ovo bilo na ‘klimavim nogama’, bilo je pitanje dana i ja sam stekao takav dojam, ali Bože moj, u ovom poslu je tako. Ponosan sam i sretan što sam bio dio FK Sarajevo i s onim što sam napravio, život ide dalje i ovo je takav posao. Smijenjeni su i Mourinho i Pochetttino, zašto i mene ne bi smijenili", zaključio je Musemić.\nNakon toga, bivši trener Bordo tima je rekao da vjeruje kako je puno puta obradovao navijače Sarajeva.\n"Mi dijelimo prvo mjesto i imamo isto bodova kao FK Željezničar, a šta je razlog smjene i koji su to razlozi, to će najbolje klub reći. Sezona nije završena, ali opet kažem, trebali su iz ljudskih i sportskih razloga pustiti još jedno kolo. Pauza je duga i ima se vremena za puno stvari, ali nema veze, poštujem i to je njihova odluka. Nadam se da sam obradovao puno puta navijače FK Sarajevo, nekada su bili tužni kao u subotu u derbiju, ali to je život i to je sport. Bilo je stvari na koje sam mogao utjecati i gdje sam pogriješio, puno više onih na koje nisam. Ljudi koji vode klub imaju pravo na svoje mišljenje i opet kažem, poštujem to", Husref Musemić\nČUDO POD STARE DANE: Kako je Tyson smršavio 45 kilograma i došao u fantastičnu formu? Ronaldo koristi istu terapiju


ERADIKACIJA SLOBODE VOLJE - Dr Jovana Stojković\nby Inicijativa NoVa 26 decembra, 2016 14 априла, 2021 0208\nERADIKACIJA SLOBODE VOLJE | lat. – cyr.\nZaista, greota bi bilo da takvi intelektalni i moralni ekskluzivisti zaginu od boginja, zauški ili difterije. Zbog toga moraju svoj pravedni gnev iskazivati prema neobrazovanim, glupim i ružnim „antivakcinašima“ koji traže tamo neka svoja prava. Kakva, bre, prava kada oni znaju da je vakcinacija iskorenila mnoge opasne bolesti koje će da se vrate ako se mi ludaci ne vakcinišemo?! Kakva prava kada u svim knjigama iz medicine piše da je vakcinacija najveće dostignuće čovečanstva ( koje se mora silom sprovoditi, jer je čovečanstvo glupo da bi to uvidelo)? I zaista to misle i zaista to piše…\nOpisi difterije idu od „blage angine do maligne difterije“, što znači da može biti asimptomatska, ali i smrtonosna, u zavisnosti od mnogih faktora. Obzirom da je bakterijska bolest, u antibiotskoj eri dostupna je lečenju antibioticima. Navodi se da se smanjeno oboljevanje javlja nakon Drugog svetskog rata i taj uspeh se zvanično pripisuje vakcinaciji. Međutim, nakon rata promenili su se i mnogi „drugi faktori“. Na primer, ljudi su imali hranu, čistu vodu, grejanje, bolje higijenske uslove i dostupnu zdravstvenu zaštitu, što je moglo dovesti do smanjenog oboljevanja i do lakšeg oblika bolesti koja u tom slučaju može biti i bez simptoma, ali i u vidu blage angine koja može ličiti na ostale oblike angina zbog kojih dobijete antibiotike i bolest prođe, a da se ne verifikuje mikrobiološki koji je uzročnik (da li vam lekar kod grlobolje svaki put uzima bris i uzgaja ga na Leflerovoj podlozi ili vam odmah prepiše antibiotike?). Ono što se jeste dogodilo je smanjen broj težih oblika koji su se mogli klinički prepoznati, a da li je to posledica vakcinacije ili drugih faktora nije naučno dokazano, što ne smeta većini stručnjaka da tvrde ovo prvo.\nMale boginje, najčešće rešeto kojim se plaše mečke, i čije je pojavljivanje glavni dokaz da su nevakcinsani krivi za „strašne bolesti koje nam se vraćaju“. Međutim, profesori infektologije nam daju i drugačije objašnjenje: „Molekularno- epidemiološim istraživanjem ustanovljeno je da postoji više serotipova virusa morbila čime se delimično objašnjava ponovno oboljevanje kao i javljanje manjih epidemija u vakcinisanim populacijama“. Znači „zaštićen“ si od jednog, ali ima i treći i peti… Ipak, za porast obolelih su krivi nevakcinisani od tog jednog. Interesantno je da, kako vidimo, vakcinisani mogu da imaju i „ponovno oboljevanje“ koje se nije dešavalo kada se bolest prirodno preboljevala. Da li su male boginje nešto čega se treba plašiti kao kuge? „Nekomplikovane male boginje imaju dobru prognozu. Prognoza je loša kod neuhranjene dece u prvoj godini života, kod starijih ljudi i kod svih za koje se zna da imaju nedovoljan ćelijski imunitet.“ Vidimo da dramatične brojke o „stotinama hiljada dece koja umiru od malih boginja“, jesu upravo deca „trećeg sveta“ koja nemaju šta da jedu i piju, te samim tim ulaze u ovu kategoriju neuhranjenih i hipovitaminoznih, ali kojima belosvetski filantropi rado daruju vakcine, ćutke prelazeći preko činjenice da je „pronalaskom antibiotika u velikoj meri smanjena smrtnost dece najmlađeg uzrasta koja su često imala bakterijske pneumonije“. Da upravo vakcina može dovesti do infekcije možemo videti u sledećem citatu: „Poseban oblik morbila su atipični morbili, bolest koja se javljala kod osoba koje su inficirane divljim virusom morbila nakon vakcinacije mrtvom vakcinom, što pripada istoriji, jer je mrtva vakcina izbačena iz upotrebe“. Šteta samo što je ta „istorija“ nekome bila i sadašnjost i budućnost.\nZauške, opaka bolest kod koje se „posle sedam dana povlače svi znaci bolesti“, a terapija su tople obloge i mirovanje. Od komplikacija se javlja serozni meningitis kod koga se „posle sedam do deset dana znaci i simptomi meningitisa povlače, dok su komplikacije od ovog meningitisa retke“, dok je ,,encefalitis retka, ali teška komplikacija“ kod koje je „oporavak obično kompletan“. Vakcinacija se obično nameće pod vidom brige od komplikacija tipa orhitisa koji može dovesti do steriliteta muškaraca. Pogledajmo kod koga se i u kolikoj meri ova komplikacija dešava: „Orhitis se javlja kod bolesnika posle puberteta u 20-40% slučajeva… kao posledica ove infekcije može se javiti sterilitet kod muškaraca, mada se to retko dešava čak i kod bilateralnih orhitisa“. Ajmo opet zdrava pamet – mi sprečavamo sterilitet koji se retko dešava i to kod muškaraca posle puberteta tako što vakcinišemo celo čovečanstvo i sprečavamo i te dotične muškarce da prirodno prebole bolest u detinjstvu koja traje sedam dana, time ih izlažući riziku da joj budu izloženi upravo u godinama kada postoji veća mogućnost komplikacija i steriliteta.\nERADIKACIJA SLOBODE VOLJE


Mihajlović sa švedskim ambasadorom i UNDP: Još milion i po dolara za borbu protiv nasilja nad ženama | Novinska agencija Beta\nDRUšTVO | 30.11.2020 14:35 > 30.11 14:35\nU projekat "Integrisani odgovor na nasilje nad ženama i devojčicama" biće uloženo još 1,5 miliona dolara, najavljeno je danas na sastanku potpredsednice Vlade Srbije i predsednice Кoordinacionog tela za rodnu ravnopravnost Zorane Mihajlović sa ambasadorom Švedske Janom Lundinom i stalnom predstavnicom Programa Ujedinjenih nacija za razvoj (UNDP) Fransin Pikap.\nMihajlović je poručila ženama i devojčicama koje trpe nasilje da prijave nasilnike i da nisu same.\n"Ovo je poruka i svima drugima koji znaju da neko pored njih trpi nasilje da to i prijave, zato što institucije sistema postoje, svi smo tu zajedno i jedini način da se izborimo jeste da svako od nas da svoj doprinos", rekla je ona.\nPodsetila je da je u prethodnih 10 godina od nasilja stradalo 320 žena i da je više od 450 dece ostalo bez majki.\n"Prosečno gledano, na svakih 10 dana jedna žena je izgubila život, ove godine njih 22 su ubijene. Nasilje nije samo pitanje rada institucija, o tome svi moramo više da govorimo i da jednog dana dodjemo do rečenice nulta tolerancija na nasilje", rekla je Mihajlović.\nNavela je da je u okviru projekta "Integrisani odgovor na nasilje nad ženama i devojčicama" u prethodnih 10 godina uloženo 4,4 miliona dolara.\n"U narednom periodu mnogo više ćemo se baviti procenom rizika da do nasilja ponovo ne dodje, radićemo više sa mladim ljudima, jer danas svaki četvrti mladić smatra da jedan šamar nije ništa strašno i da je seksualno uznemiravanje faza odrastanja, a svaki deseti da je normalno ponekad tući svoju partnerku. Važno je da na prevenciji i zaštiti radimo 365 dana, a ne samo kada se nasilje desi", kazala je Mihajlović.\nŠvedski ambasador je rekao da je sprečavanje nasilja nad ženama od značaja i za EU integracije i Poglavlje 23 koje se +odnosi na vladavinu prava.\n"U novoj fazi projekta bavićemo se nasiljem na sveobuhvatan način, od preventivnog rada sa mladima i roditeljima, podrške nacionalnim isntitucijama, do rada sa počiniocima. Integrativan pristup sa Vladom Srbije i na čelu sa Кoordinacionim telom pokazao se kao najadekvatniji. Zahvalni smo potpredsednici Mihajlović za posvećenost, angažovanost i strateško usmeravanje na celokupnoj agendi rodne ravnopravnosti", rekao je Lundin.\nFransin Pikap podsetila je da UNDP i druge agencije Ujedinjenih nacija koje učestvuju u zajedničkom projektu UNICEF, UN Women i UNFPA već deceniju pružaju podršku institucijama i nevladinim organizacijama u Srbiji, u njihovim naporima da spreče nasilje i osiguraju zaštitu žena i dece koji su mu izloženi.\n"Zajednički napori agencija UN-a, u saradnji sa nacionalnim partnerima, i uz podršku Vlade Švedske, doprineli su efikasnoj primeni medjunarodnih konvencija, kao i nacionalnih zakona u ovoj oblasti. Imajući u vidu apel UN da niko ne bude izostavljen, u prethodne tri godine prioritet nam je bio da obezbedimo ujednačen odgovor svih institucija na nasilje, kao i jednak kvalitet usluga podrške ženama i devojčicama koje su preživele nasilje, u svim lokalnim sredinama", rekla je ona.\nDodala je da je u clju unapredjena zaštita od nasilja obučeno smo više od 1.000 policajaca, tužilaca, radnika centara za socijalni rad, zdravstvenih i obrazovnih radnika.\n"U narednom periodu podrška UNDP-a, UNICEF-a, UN Women i UNFPA u Srbiji biće usmerena na edukaciju javnosti o problemu nasilja nad ženama i devojčicama i unapredjenje primene postojećeg zakonodavstva, kako bi se smanjio rizik od eskalacije i ponavljanja nasilja, podstaklo prijavljivanje nasilja i obezbedila bolja zaštita za žene i devojčice iz ranjivih grupa", istakla je Pikap.